recursal/SuperWikiNEXT-32B huggingface dataset:
相嘅下便就係油塘
油塘全景，左面係油塘灣，而右面係三家村。
**油塘**（**Yau Tong**），又舊寫**游塘**，係香港一地，亦係一灣，歸入新九龍，響新九龍東南邊，藍田同三家村之間。油塘對出係個海灣，都係叫油塘，或者油塘灣、觀塘仔灣。個灣南北都係個半島，北嘅叫茶果嶺。油塘對住維多利亞港，近鯉魚門嗰邊。油塘以前係漁村同鄉郊，家下係工業區同住宅區。而家油塘更加擁有一份社區報，叫做《集油》。

地理
--

由筲箕灣遠眺油塘
1920年代，油塘重未發展。當時油塘係灣，開口向東。灣北岸有村叫茶果嶺（Rocky Hill），以後面個山為名，山高498呎。茶果嶺村係以採石而名，係九龍四山之一。灣𡰪有條涌，由下灣山（Hai Wan）同五鬼山（Black Hill，今五桂山）山坳，直流入灣。

而茶果嶺同五鬼山山腳有谷，即係油塘通去鹹田（今日藍田）之處，以前係條又長又窄嘅田地，所以呢塊田嗰條村叫**長龍田**。家下已經係油塘邨。

灣南係三家村後山元嶺仔，比較矮，得150呎，自成一個半島。

史
-

油塘二戰前並無乜嘢發展，主要1841年英人得到香港島之後，要大興土木。附近茶果嶺同鯉魚門盛產麻石，有客家打石工聚集成村，開石賣去香港島甚至省城。不過主要活動都唔係灣內。茶菓嶺村一直向西岸伸展。其後，採石業衰落，油塘一帶並冇乜進展。

二戰後，香港逐漸回復繁榮，但油塘未有即時發展。戰後地圖所示，茶果嶺村西遷茶果嶺西岸，茶果嶺南岸原村變成官塘仔村（Kwun Tong Tsai）。因而，油塘灣又叫做官塘仔灣。長龍田村（Cheung Lung Tin）重喺度。灣北叾有Shui Tong Min O村，灣南叾村鯉魚門澳（Lei Yue Mun O）。鯉魚門澳後係嶺南新村。油塘灣南岸重有村元嶺仔（Yuen Ling Tsai）。

1950年代尾，香港政府為咗港口需要，將呢度海皮規劃畀船廠用。因為水源豐足，可以儲水，就批地畀人起木廠。除咗用地之外，計劃起鯉魚門道同茶果嶺道，北通官塘，南通鯉魚門。

1960年代，油塘已經俾政府劃做一油塘區。佢北面係官塘區，南面係鯉魚門區。因為人口壓力，香港政府喺鯉魚門道側邊起公屋，1964年開始起成油塘邨同高超道邨，重將近岸一帶起成工業區。鯉魚門道起好後，有巴士以呢區做總站。

雖然油塘喺九龍，不過紿終偏埋一邊，遠離鬧市，交通唔方便。1968年政府請嘅顧問公司有報告，建議起集體運輸系統，即係後來嘅地鐵。計劃觀塘綫一直伸到鯉魚門，重喺油塘設站。不過因為唔夠錢，冇人孭得起成個計劃。最後個計劃大規模縮減，地鐵觀塘綫通車時，係冇喺油塘設站。直至到政府要起將軍澳綫，先設返油塘站，到2002年8月通車先有得坐地鐵。

1990年代清拆重建，舊一批公屋開始拆，以新樓代替。所以有段時間人口大跌。不過經過開山劈石，大型屋邨亦相繼落成，人口大增。工業方面，香港製造業因為1980年代搬晒返大陸，已經奄奄一息，工廠大廈唔係丟空就係拆。家下油塘主要係以重建公屋同居屋為主。

交通
--

油塘主要嘅馬路係鯉魚門道，到家下都係由觀塘到鯉魚門之間嘅要道。響1967年顧問公司曾經建議起快速鐵路去油塘，會起個地鐵站響油塘邨度，不過呢個計劃一直都冇實行，直至地鐵起將軍澳綫，先至起油塘站。得意嘅係，油塘站最初計劃個名唔係叫油塘站，而係叫Ma Yau Tong Station。呢個可能係同藍田對上馬游塘混淆。不過呢個都係推測，未有文件解釋。

而家有多條巴士同小巴線以及地鐵油塘站服務油塘區嘅交通。由於觀塘一帶更加多巴士小巴來往各區，所以都唔少人選擇喺觀塘轉車進出油塘。

注
-

1. 1 2 3  *Devil's Peak. Sheet No 3*. War Office. 1924.
2. 1 2  Hong Kong Town Planning Board (1958-08-05). *Town Planning - Kwun Tong Tsai Wan (Yau Tong Bay) - Layout*.
3. 1 2  Hong Kong Government. *Hong Kong 1963*. Government Printer.

|  |  |
| --- | --- |
|  | 維基同享有多媒體嘅嘢：**Yau Tong** |
**彭美詩**（英文：**Mercedes Romero Pair**，1993年3月4號—），係香港女模特兒，而家係香港電台第二台節目主持，主持《學界超星道》。

簡歷
--

彭美詩係中國、菲律賓同美國嘅混血兒，喺香港出世同成長。佢喺「Miss World Noble Queen International 2018」（世界華貴小姐2018）代表香港攞咗總冠軍，係第一個喺世界級選美賽事攞到冠軍嘅香港人。另外，彭美詩亦係「Miss Tourism World (Hong Kong) 2016」（世界旅遊小姐（香港）2016）嘅冠軍得主，佢喺2018年頭代表過香港飛去馬來西亞，出戰《世界旅遊小姐競選》總決賽，曾經被當地嘅傳媒視為頂頭大熱。至於本地嘅選美賽事，彭美詩亦曾經選過2013年國際旅遊小姐（香港賽區）競選，仲打入十強，後來因為升學問題中途退選。大學讀完後，彭美詩亦喺2016年報名參加ViuTV選美節目《美選D.n.A》，以及喺2019年報名參加咗無綫電視主辦嘅《2019年度香港小姐競選》，兩次佢都被視為奪冠大熱，但兩次比賽都係因為合約問題而中途退選。2020年初，彭美詩轉戰菲律賓選美界，報名參加咗菲律賓全國最大規模及歷史最悠久嘅「Binibini Pilipinas 2020」（菲律賓小姐全國大選2020），並晉身最後四十強。原本總決賽喺2020年4月舉行，但因為武漢肺炎大爆發，比賽被逼延期。

演出
--

 呢個表唔完整，歡迎**加料**。
### 節目主持（香港電台第二台）

* 2021年：《香港特工》
* 2020年：《學界超星道》

參考
--

1. ↑  被稱最美港台DJ　彭美詩係三國混血兒兼選美冠軍靚樣震撼廣播道
2. ↑  【港姐2019】選美「常客」彭美詩成熱門　贏過國際賽事勁威水！

出面網頁
----

* 彭美詩嘅Instagram頁
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**1912年到1949年嘅中華民國**係中國史上一個共和國，國號中華民國。呢個係中華民國本身歷史嘅一個時期，嗰時嘅中央政府設喺中國大陸，所以亦俾人叫做**中華民國大陸時期**，用來區別1949年到而家喺臺灣嘅中華民國。

呢個國家喺1911年10月10號清新陸軍第八鎮兵變，發生咗辛亥革命。10月14號，袁世凱署任湖廣總督以治兵亂。

1912年1月18號，孫中山提《五條要約》向袁世凱攤牌，企圖做實南京臨時政府。

1949年，中國國民黨嘅蔣介石喺第二次國共內戰俾中國共產黨打敗，逃去臺灣。中國共產黨喺中國大陸建立中華人民共和國。

睇埋
--

* 戰後嘅臺灣
* 中華民國喺臺灣
中巴非專利路線巴士
**中華汽車有限公司**（**China Motor Bus Company Limited**，簡稱**中華巴士**或者**中巴**；**CMB**；港交所：00026）係香港嘅地產發展商，亦曾經係香港嘅主要公共交通機構之一，由顏成坤同埋佢大舅黃耀南喺1923年創立。

史
-

中巴專營權結束前引入嘅最後一部雙層巴士
中巴起初喺九龍半島提供巴士服務，1930年代初開始經營新界路線。其後政府喺1933年實施巴士專營權，中巴獲得香港島嘅巴士服務專營權。戰後由於港島區人口增長，中巴不斷擴張巴士路線網絡。1970年代係中巴嘅全盛期，當時中巴更加引入新款巴士吸納客源。1972年紅磡海底隧道通車，中巴聯同九巴合營過海隧道巴士路線，中巴車輛喺九龍半島再次出現。

自從地鐵港島綫喺1985年5月31號投入服務之後，中巴嘅乘客量下跌咗超過一半，造成中巴嘅服務水平一直倒退。其後喺1989年中巴因勞資雙方就退休金安排出現爭拗並談判破裂，導致中巴員工發動大罷駛事件，造成香港島交通大混亂，為當時喺香港島經營屋邨巴士線嘅城巴製造先機，不斷搶走中巴客源。自1990年代初中巴服務持續欠佳，香港政府喺1993年同1995年分別將中巴26條同14條路線攞出嚟作公開競投，城巴憑住過去喺香港島嘅良好業務，獲得呢兩批路線嘅專營權。隨後城巴大規模擴張港島巴士網絡，令中巴喺港島區巴士業務造成了史無前例嘅壓力。

1998年2月17號，港府宣佈唔再延續中巴嘅專營權，原因係中巴服務水平仍然冇改善，政府唔再畀機會。政府將中巴嘅88條巴士路線公開競投（而有部分路線沒有經競投而交由城巴經營），雖然中巴曾經連同英國第2大巴士集團Stagecoach聯合組織財團，同新世界發展為首嘅新世界第一巴士、由城巴、長江基建、香港中旅集團組成嘅香港聯合巴士有限公司，以及包括九巴等多個財團競投巴士路線，但結果仍然由新世界第一巴士成功競投到中巴嘅88條路線，而中巴嘅專營權亦喺1998年8月31號深夜告終。

喺專營權完咗之後，中巴轉為經營一條來往港運城同埋北角政府合署之間嘅非專利巴士線，到2015年都收埋檔。除此之外，中巴將位於柴灣嘅巴士車廠租畀接辦香港島路線嘅新世界第一巴士作日常運作之用。後來呢間巴士廠亦曾經租過畀城巴同埋大巴士公司作短期車廠之用，柴灣巴士車廠曾經被建議攞嚟做「巴士博物館」，但係無疾而終。到2018年，中巴同太古成功申請將車廠地皮改用途，變成商住項目，車廠喺2020年開始清拆。

2019年，家姐顏潔齡因為年事已高，將中巴主席交畀細佬顏亨利。2022年，中巴請咗曾經喺中國三大電訊公司都做過高層嘅翁順來做行政總裁，翁氏本身係中巴嘅老伙計，喺88至95年間係中巴嘅總會計師。

線
-

內文：中華巴士線一覽

非專利巴士線
------

隨住中巴作為其中一個發展商嘅地產項目北角港運城喺1998年落成之後，中巴營運佢唯一一條非專利巴士線，來往港運城同埋北角政府合署之間。條線喺2015年6月30號最後一日服務。

睇埋
--

* 香港巴士
* 香港交通
* 顏成坤家族

出面網頁
----

|  |  |
| --- | --- |
|  | 維基同享有多媒體嘅嘢：
**China Motor Bus**（類） |

* 投資服務中心 中華汽車 (26 )
* China Motor Bus Company, Limited

1. ↑  東網, on cc. 〈中巴請新CEO 究竟有幾猛料？ | on.cc 東網〉. *LINE TODAY* (繁體中文). 喺2022-12-28搵到.
洛迪古斯
**古利姆洛·迪格斯**（1971年1月27號—），通常嗌**古利姆**，係墨西哥裔美國人清談節目人物，喺荷理活大道影城幫夜間清談節目*Jimmy Kimmel Live！*擔任停車場保安嗰陣一舉成名。佢繼續扮演*Jimmy Kimmel Live！*保安，但實際上毎晩都做緊占美金梅嘅拍檔。

早年生活
----

羅德里格斯出生喺墨西哥既薩卡特卡斯。

職業
--

2003年，羅德里格斯開始喺"*占美·金梅直播秀!*做停車場既保安。呢個時候佢仲有二份工作，其中一份係酒店房間服務員。佢後來轉左去做幕前工作，因為佢果時比較怕醜，所以一開始拒絕演出，之後有位製作人說服左佢。早期佢同飾演"弗蘭克叔叔" 既波滕扎喺一個名為 "*Security Night Live*"既節目度一齊演出。羅德里格斯好快就開始喺節目入面表演短劇，佢既第一個角色係扮演米高積遜既西班牙藉廚師。佢唔純正既英文加上和善既外表再加上佢既好表現，令佢得到另一個配角角色。羅德里格斯喺節目入面多數扮演一個叫"everyman"既喜劇角色。波滕扎死後，羅德里格斯喺2011年接管左紅地毯面試既工作。

羅德里格斯最標誌性既節目係"Guillermo's Hollywood Roundup"，喺節目裡面，佢著住牛仔服裝，扮曬野咁發住牛仔繩索，恥笑當時一d熱門既娛樂新聞。另外，佢會企喺由"West Coast Customs"製作，印有"Guillermobile"既單層巴士隔離，由金梅爾問佢關於小道雜誌提到既故事或者煲水新聞既問題，而羅德里格斯就以幽默有趣而又內容錯誤既方式去回答。

另一個經常會出現既橋段係，喺節目中宣佈羅德里格斯將會喺一d大電影裡面出演，而羅德里格斯就會模仿劇中既角色再剪接改編一段預告片。例如佢曾經模仿過麥·迪文喺＂*叛諜追擊3：最後通牒*＂中既角色。

羅德里格斯亦經常會去採訪名人，佢會用幽默既互動方式去採訪對方，但係其實被採訪既人根本唔知佢係邊個。喺2015年NBA總決賽果陣，佢喺場邊向熱緊身既勒邦占士大叫，希望對方注意到自己，但占士完全唔理佢。而佢更加喺往後一路計住自己到底叫左占士幾多次，占士先向佢打招乎。羅德里格斯更加會去奧斯卡頒獎典禮現場採訪名人而且送上一杯龍舌蘭酒比佢地。

2011年4月11日，羅德里格斯作為特別嘉賓喺環球電視網既節目"*Eva Luna*"既最後一集中出現。

2017年，佢喺電影銀河守護者第二集中扮演一個警察。

2017年4月，金梅爾用羅德里格斯既名＂Guillermo＂去改自己個仔名做比利。

2019年8月15日羅德里格斯喺"*占美·金梅直播秀!*表演中以紐芬蘭既傳統"紐芬蘭尖叫"，成為左迪爾多既榮譽公民。

個人生活
----

羅德裡格斯已結婚，有個仔，個名叫本吉，2011年12月11日出世。

喺2005年成為左美國公民

參考
--

1. ↑  "Guillermo Rodriguez | Jimmy Kimmel Live!". *ABC*. 喺2017-09-15搵到.
2. ↑  "'Jimmy Kimmel' Star Guillermo Responds to Donald Trump's Anti-Mexico Comments With Hilarious Bilingual Bit". *The Hollywood Reporter*. 喺2019-12-25搵到.
3. ↑  "Passings: Frank Potenza, John Howard Davies, Jack Layton". *Los Angeles Times*. 2011-08-24. 喺2011-09-01搵到.
File:Rickrolling YouTube RickAstleyVEVO 20150720.png《Never Gonna Give You Up》音樂錄影帶截圖
**Rickroll**，又叫做Rick-rolling，係一種惡作劇同埋網絡迷因，主要同力克·艾斯里喺1987年出嘅歌曲《Never Gonna Give You Up》嘅音樂影片有關。

呢種現象屬於網絡惡搞文化，係一種釣魚式攻擊。透過睇落去好正嘅標題吸引觀眾點進去，最終只會見到《Never Gonna Give You Up》嘅音樂影片同埋舞動嘅歌手或者喺影片入面插入呢段MV，而呢個行為叫做「**Rickrolled**」（或者叫做**Rickroll'd**），意思被人Rickroll咗。

Rickroll係衍生自類似嘅誘騙點擊類型"duckrolling"，喺2006年嘅4chan論壇入面出現。2007年愚人節Rickroll喺4chan爆紅，仲喺第二年流傳咗去其它網站。呢個迷因喺2008年因出現喺好多個公開場合成為咗主流關注點，尤其係2008年愚人節YouTube喺其網站嘅惡搞。

呢個迷因出現時，原曲演唱者艾斯利啱啱重返歌唱事業，對接唔接受迷因帶來嘅新人氣覺得猶豫，不過後來就欣然接受，仲參加咗2008年梅西感恩節大遊行，仲喺活動入面公然對大眾進行Rickroll。從此之後，艾斯利重振事業，並且佢本人都被人Rickrolled咗好多次。

參考
--

1. ↑  "YouTube RickRolls Users". TechCrunch. 原先內容歸檔喺26 August 2012. 喺1 June 2008搵到.
2. ↑
3. ↑
4. ↑  "New Internet Legend Manages to Rick Roll Rick Astley". *Time*. 喺11 January 2021搵到.
5. ↑  Kooser, Amanda. "Rick Astley had a relatable first reaction to Rickrolling". *CNET* (英文). 喺5 March 2021搵到.
**十八番**係一個麻雀術語，係指新章麻雀喺六獨之上，再加多幾種唔同嘅新章番種。

全求人
---

即係六獨入面嘅**不求人**相反，所有牌都係靠上或者碰而嚟，連最後一隻食糊牌都係靠出銃。

番數：三番

一般高
---

即係指兩組搭子完全相同

例1： 

例2： 

番數：一番

四歸一
---

即係話筒索萬入面，某一組四張牌用晒

例1： 

例2： 

番數：一番

五門齊
---

即係話筒、索、萬、門、風番子各有一撘或者眼嘅牌

例：



番數：兩番

老少
--

同門牌么九各一撘，但係中間如果夾咗四五六就當「一條龍」

例1： 

例2： 

例3： 

番數：一番

老少碰
---

同門牌么九碰出

例1： 

例2： 

例3： 

番數：一番

全帶么
---

或稱「混帶么」，一副牌入面每組撘同眼都有一張么九 (）在內

例：



番數：三番

清帶么
---

「全帶么」升級，一副牌入面每組撘同眼全部都係么九(）在內，連二三都無

例：



番數：五番

一條龍
---

即係指清一色三撘入面包括咗有一二三、四五六、七八九

例1： 

例2： 

番數：三番

三相逢
---

筒索萬各有一撘相同嘅順子

例1： 

例2： 

番數：三番

三連刻
---

三撘連續嘅刻子

例1： 

例2： 

番數：四番

四連刻
---

四撘連續嘅刻子

例1： 


例2： 


番數：十番

三色同刻
----

三撘唔同門但同順數嘅刻子

例1： 

例2： 

番數：六番

大七對
---

或稱「兩般高」，即係有兩組「一般高」

例：



番數：十番

睇埋
--

* 新章麻雀
* 六獨
* 無奇不有

| * 睇
* 傾
* 改
廣東麻雀計番 |
| --- |
| 40番 | 天糊 | 大四喜 | 字一色 | 綠一色 | 清么九 | 九子連環 | 四連刻 | 十三么 | 十八羅漢 |
| 30番 | 四暗刻 |
| 20番 | 小四喜 | 全將碰 | 二數 |
| 10番 | 大三元 | 地糊 | 全么 | 全帶 | 大七對 | 三槓 | 三數 | 清一色 | 雙龍會 |
| 8番 | 天叫 |
| 7番 | 小七對 |
| 5番 | 小三元 | 五門齊 |
| 4番 | 地叫 |
| 3番 | 三相逢 | 湊一色 | 清么 | 對對胡 | 全求人 | 一條龍 |
| 2番 | 混么九 | 半求人 | 三連刻 | 四歸二 | 三結義 | 三暗刻 | 全帶么 |
| 1番 | 四歸一 | 海底撈月 | 門前清 | 缺五 | 缺門 | 老少 | 單叫 | 自摸 | 混龍 | 三元牌 | 槓上開花 | 清四碰 | 花龍 | 一般高 | 短么 | 老少碰 | 將 | 平胡 |
| 0番 | 雞胡 |
座標: mountain 43°55′N 127°11′E﻿ / ﻿43.917°N 127.183°E﻿ / 43.917; 127.183

 搵緊第二樣意思嘅話，請睇〈**老爺嶺 (搞清楚)**〉。

**老爺嶺**（粵拼：lou5 je4 ling5\*leng5）係位於中國吉林東部嘅山脈，喺吉林市，係蛟河同永吉、舒蘭嘅界。佢亦有部分伸入黑龍江嘅東南部，係長白山嘅支脈。老爺嶺嘅走向係西南—東北走向，西面去到鏡泊湖—牡丹江流域，東面去到穆棱河谷。長度約200公里，闊約30公里，總面積約3.26萬平方公里，海拔約喺600到1000米之間，山體主要由新生代嘅玄武岩構成，最高1284.7米。

老爺嶺嘅黑龍江部分開闢咗自然保護區，叫做老爺嶺東北虎國家級自然保護區，呢度生活住東北虎，係國家保護動物，野生東北虎都幾珍稀，所以劃做保護區來畀佢哋棲息。近年來啲監測顯示，老爺嶺嘅野生東北虎開始活躍，所以政府打算將老爺嶺劃入「東北虎豹國家公園」嘅建設計劃。老爺嶺森林豐富，呢度開設有林場來開採林木資源，另外亦有礦產，有煤同金。而喺吉林蛟河市境內，就喺1990年開闢咗老爺嶺風景區畀人觀光。

名
-

|  |  |
| --- | --- |
|  | 呢版有滿文字母，部分作業系統、網頁瀏覽器需要特殊字母或符號嘅支援先睇到，否則可能出現未成連字嘅字母或其他符號。 |

老爺嶺嘅名有兩種講法：

* 係滿文地名，漢文寫音叫「拉顏」（滿文：ᠯᠠᠶᠠᠨ，穆麟德：*layan*；普通話拼音：Lāyán），「老爺」（普通話拼音：Lǎoyé）係佢嘅官話轉音。滿文名嘅意思係「枯山」。
* 有個道士喺半山起咗間關帝廟，啲人嗌間廟叫老爺廟，座山嶺因廟而得名。

老爺嶺嘅山名係清康熙二十八年（1689年）定名嘅。

位置
--

老爺嶺喺吉林嘅東部，西面係吉林盆地、舒蘭盆地，東面係蛟河盆地，係拉法河同第二松花江右側支流嘅分水嶺。佢向東北延伸，喺蛟河盆地北面接住張廣才嶺，南面嘅延伸過咗松花湖，會到吉林哈達嶺。老爺嶺係長白山系嘅一部分，夾埋啲餘脈，長度好長，可以從牡丹江上游去到完達山，所以係牡丹江同穆棱河呢兩支水系嘅分水嶺。

地貌
--

山地高程大抵係中高，啲山頂偏圓鈍，海拔喺六百到一千米之間，相對高度600米以上，北部嘅山勢低緩啲。主要山峯有老爺嶺峰、康大砬子、楊木大頂子，佢哋嘅海拔都喺一公里以上。山地南部係松花湖地區，比較高大，樹亦好密。成個山勢就係南高北低。

因爲老爺嶺周圍有水流，係個分水嶺，所以啲峽谷畀水系切割，形成深峻嘅河谷。老爺嶺山體岩石主要係玄武岩，喺新生代時因爲岩漿噴發而形成，噉係由於地質上造山運動令地質活動活躍，火山活動強烈，呢個同成個長白山系嘅形成有關。之後因爲當地降水豐富，流水侵蝕，形成各類河谷地、盆地。

地質
--

老爺嶺嘅西面係伊舒地塹，東面係蛟河盆地（斷陷盆地），受北、東北向嘅斷裂帶控制。佢係斷塊山地，華力西期同燕山期花崗岩係佢嘅主體。局部山體由二疊系變質岩、侏羅系火山岩組成，喺新構造運動中明顯上升。

氣候
--

老爺嶺山區年均溫喺2.3℃～3.5℃，無霜期126日～138日，凍啲山區無霜期100日左右；年均降水量530毫米。

攷
-

1. 1 2  〈吉林省海拔千米以上高山排名，你家鄉的山排第幾？〉. 《每日頭條》. 2018年1月15號. 原著喺2020年3月28號歸檔. 喺2018年3月6號搵到.
2. 1 2 3 4  黑龍江省地方誌編纂委員會 (1998年). 《《黑龍江省志·地名錄》》. 黑龍江人民出版社.
3. ↑  〈中國新增21處國家級自然保護區〉. 《網易新聞》. 2014年12月23號. 喺2018年3月6號搵到.`{{cite web}}`: CS1 maint: url-status (link)
4. ↑  〈黑龍江老爺嶺野生東北虎豹進入有監測以來最活躍年〉. 《新華網新聞》. 2016年12月5號. 喺2018年3月8號搵到.`{{cite web}}`: CS1 maint: url-status (link)
5. 1 2 3  可查中國國家地名信息庫 互聯網檔案館嘅歸檔，歸檔日期2019年5月14號，.。
6. ↑  栗林均、呼日勒巴特爾【編】. 《《御製滿珠蒙古漢字三合切音清文鑑》（排印本）》. 日本東北大學東北亞研究中心.
7. ↑  吉林省地方誌編纂委員會 (1996年). 〈第二章 地貌 第五節 地貌分區〉. 《《吉林省志·自然地理志》》. 吉林人民出版社.
老花眼鏡
**老花**（粵拼：lou5 faa1，英文：Presbyopia），係指眼睛出現老化，晶狀體唔可以將近物對焦而導致視力問題嘅情況，患者喺睇近嘢嘅時候會覺得模糊。

病徵
--

喺睇近嘢嘅時候患者會覺得模糊，而且光線唔夠嗰陣特別嚴重。噉係因為光線唔夠嘅時候人嘅曈孔會擴大，導致景深變窄。

另一個病徵係，大幅轉移視線焦點嗰陣，患者睇到嘅瞬間影像會暫時變得朦查查，噉係因為眼嘅變焦慢咗。

成因
--

隨住人嘅年紀增長，對眼睇近嘢嘅調節力會逐漸下降。目前醫學界重未能夠完全確定老花嘅成因，但一般認為主要嘅原因係：眼裡面晶狀體嘅彈性隨住年紀增長逐漸減弱，睇近嘢嗰陣，晶狀體弧度唔夠，未能將光線聚焦到視網膜；但亦有可能係晶體嘅弧度隨住年齡改變，又或者控制晶體弧度嘅睫狀肌隨住年紀增長冇咗力度。

另外，開始有老花嘅年齡可能同緯度、日照時間有關，住喺熱帶嘅人出現老花會比溫寒帶嘅早，住喺海邊嘅人有老花眼亦比內陸嘅早。

對策
--

老花可以透過老花眼鏡或者隱形眼鏡來矯正。有輕微老花嘅人，如果睇書嗰陣將書攞遠啲就睇到嘅話，噉唔一定要配鏡。但如果度數加深，睇書覺得辛苦嘅，就應該配返副眼鏡，避免對眼過度疲勞；但配老花鏡要記得對好焦距，唔係嘅話可能會傷眼。

另一方面，由於患者可能亦有近視，噉嘅話睇遠同睇近就需要兩副眼鏡。唔想咁麻煩嘅可以考慮配雙光（雙焦）眼鏡，呢種眼鏡嘅鏡片有兩忽，分別有唔同嘅焦距，可以對應唔同度數同睇嘢遠近；如果一時要睇近，一時要望遠嘅，重可以配多焦點眼鏡，但戴呢啲類型嘅眼鏡係需要一段時間去適應。因為呢類鏡片無明顯兩忽，焦距慢慢改變，所以又俗稱漸進鏡。

註
-

睇埋
--

* 遠視
* 近視
* 散光
古利奈人西門幫耶穌孭十字架
**古利奈人西門**（粵拼：gu2 lei6 noi6 jan4 sai1 mun4，英文：Simon of Cyrene），天主教譯**基勒乃人西滿**，係根據《聖經》記載，喺耶穌孭住十字架前往受刑途中，畀羅馬士兵強迫幫耶穌孭十字架嘅人。

背景
--

古利奈係位於非洲北端嘅古城，今日利比亞東部靠近沙哈特（Shahhat）村。嗰度曾經係希臘時代一個繁榮嘅城邦，以盛產羅盤草等指南菊屬嘅藥用植物聞名；後嚟被托勒密王朝統治，直到公元前74年成為羅馬帝國下嘅行省。嗰度當地有哲學院，被譽為「非洲嘅雅典」。兩約期間開始有大量嘅猶太人移居古利奈，直到使徒時代嗰度仍有上萬猶太人居住，甚至有猶太人嘅會堂。呢位西門就係嚟自嗰度，根據佢嘅名就知道佢係猶太人。

古利奈人西門喺《聖經》中第一次亦係唯一一次出場，就係耶穌被釘十字架之前前往各各他嘅路上，而嗰度亦係佢一生中唯一一次同耶穌相逢嘅嘅時候，以代耶穌孭十字架嘅身分出現喺耶路撒冷。三卷《福音書》都有提到佢。當時喺巡撫彼拉多手下嘅羅馬兵丁喺衙門帶住耶穌出去準備到髑髏地釘十字架。按照當時嘅條例，被判死刑嘅犯人要親自孭十字架前往刑場。但係當時嘅耶穌可能已經非常虛弱，由於前一晚都冇瞓被審問、又俾人鞭打直到早上，耶穌已經冇力孭起笨重嘅木頭行走，因此需要其他人代佢孭十字架。

聖經記載
----

佢哋出去嘅時候，遇見一個古利奈人，名叫西門，就強迫佢同去，孭起耶穌嘅十字架。《馬太福音27:32》

一個古利奈人西門，就係亞力山大同魯孚嘅爸爸，從鄉下入城，經過嗰度，佢哋就強迫佢同去，孭住耶穌嘅十字架。《馬可福音15:21》

佢哋將耶穌帶去嘅時候，有一個古利奈人西門從鄉下來，佢哋就捉住佢，將十字架放喺佢身上，叫佢孭住跟住喺耶穌後面。《路加福音23:26》

睇埋
--

* 苦路
* 耶穌畀人釘十字架

參考
--

1. ↑  〈馬太福音〉27章32節（基督教和合本：〈太〉27:32、天主教思高本：〈瑪〉二十七32）.
2. ↑  〈馬可福音〉15章21節（基督教和合本：〈可〉15:21、天主教思高本：〈谷〉十五21）.
3. ↑  〈路加福音〉23章26節（基督教和合本：〈路〉23:26、天主教思高本：〈路〉二十三26）.
4. ↑  〈使徒行傳〉2章10節（基督教和合本：〈徒〉2:10、天主教思高本：〈宗〉二10）.
5. ↑  〈使徒行傳〉6章9節（SBL 希臘文新約：Πράξεις 6:9；可以睇埋：基督教和合本：〈徒〉6:9、天主教思高本：〈宗〉六9）.
**古典測試理論**（**classical test theory**，**CTT**）係心理測量學上嘅一套理論，嘗試思考一個心理測驗想要量度嘅心理特性同心理測驗顯示嘅數值成乜嘢關係。古典測試理論主張，每當一個研究者想量度一個受試者喺心理變數 {\displaystyle y} 上嘅數值嗰陣，個受試者喺變數 {\displaystyle y} 上都有一個**真分數**（true score，{\displaystyle T}），不過量度嘅過程梗會有啲帶有隨機性嘅誤差（error，{\displaystyle E}），例如係受試者答智商測驗嘅其中一條題目嗰時分咗吓心，搞到佢本來答到嘅題目變成答錯咗，所以**觀察分數**（observed score，{\displaystyle X}）就會係：

{\displaystyle X=T+E}
而根據古典測試理論，一個量度方法嘅信度（reliability，{\displaystyle \rho \_{XT}}）可以由以下嘅數值反映：

{\displaystyle \rho \_{XT}^{2}={\frac {\sigma \_{T}^{2}}{\sigma \_{X}^{2}}}}
當中

* {\displaystyle \sigma \_{T}^{2}} 係指 {\displaystyle T} 嘅變異數（variance；簡單講就係啲個體喺 {\displaystyle T} 上嘅數值分得有幾散）。
* {\displaystyle \sigma \_{X}^{2}} 係指 {\displaystyle X} 嘅變異數。

睇埋
--

* 心理測量學

攷
-

1. ↑  Novick, M.R. (1966). The axioms and principal results of classical test theory Journal of Mathematical Psychology Volume 3, Issue 1, February 1966, Pages 1-18
2. ↑  Crocker, L. & Algina, J. (1986). *Introduction to classical and modern test theory*. Holt, Rinehart and Winston, 6277 Sea Harbor Drive, Orlando, FL 32887.
老約瑟夫甘迺迪
**老約瑟夫甘迺迪**（英文：Joseph Patrick "Joe" Kennedy, Sr.，1888年9月6號—1969年11月18號）係美國生意人、政治人，隸屬民主黨，曾經做過美國駐英國大使同埋美國證券交易委員會主席。佢係美國35任總統約翰甘迺迪、前司法部長羅拔甘迺迪同埋參議員愛德華甘迺迪個老豆。

經歷
--

### 早年

當時讀緊Boston Latin School嘅佢
老約瑟夫甘迺迪響波士頓出世，出生於有錢世家，老豆係生意人派翠克甘迺迪，佢仲係屋企大仔，有一個細佬方濟各（Francis）同埋兩個細妹瑪麗、瑪嘉烈（Mary & Margaret）。佢早年入讀Boston Latin School，仲曾經係棒球隊成員。佢後嚟跟住堂大佬入讀哈佛大學，本身佢想加入棒球校隊，但係佢最後加入咗Porcellian Club。佢響1912年哈佛大學畢業，之後加入民主黨。

響1914年10月7號，佢同時任波士頓市長約翰·F·菲茨傑拉德個女羅絲結婚。

### 從商

1913-14年嘅甘迺迪
甘迺迪原先並唔係政治人，而係生意佬，佢響好多領域都有投資。不過早年就曾經傳出，佢同另一個生意人兼黑幫大佬法蘭克卡斯特羅有來往，仲曾經一齊去打劫。呢個傳聞響多年後被推翻。

佢第一份正式嘅工係銀行點數人員，呢一份工令佢學到唔少有關銀行嘅知識。響1913年，佢老豆間公司出現問題，所以佢同銀行借咗四萬五千去幫老豆。嗰年，佢成日周圍同人講，話自己係全美國最後生嘅銀行點數人員。不過同時間，因為響銀行做嘢，所以佢練就咗好好嘅眼光，為佢帶嚟幾大影響。

第一次世界大戰期間，時任美國總統伍德羅威爾遜問甘迺迪、伯納德巴魯克同埋約翰摩根（約翰摩根係摩根大通創辨人）三個人可唔可以繁殖灰白銀膠菊，因為灰白銀膠菊可以製成膠，但係當時美國嘅灰白銀膠菊主要係嚟自亞洲，而響亞洲運嚟美國途中又成日畀德國水軍沒收。

### 從政

### 晚年

爭議
--

### 反英情緒

屋企
--

甘迺迪一家大細
甘迺迪同老婆羅絲總共有九個仔女，分別有：

|  | 名 | 出世日期 | 死亡日期 | 配偶 | 仔女 |
| --- | --- | --- | --- | --- | --- |
| 大仔 | 小約瑟夫甘迺迪 | 1915年7月25號 | 1944年8月12號 | 冇 | 冇 |
| 二仔 | 約翰甘迺迪 | 1917年5月29號 | 1963年11月22號 | 積琪蓮甘迺迪 | 卡羅琳甘迺迪小約翰甘迺迪小派翠克甘迺迪 |
| 大女 | 羅絲瑪麗甘迺迪 | 1918年9月13號 | 2005年1月7號 | 冇 | 冇 |
| 二女 | 哈廷頓侯爵夫人嘉芙蓮卡雲迪殊 | 1920年2月20號 | 1948年5月13號 | 哈廷頓侯爵威廉卡雲迪殊 | 冇 |
| 三女 | 尤妮斯甘迺迪 | 1921年7月10號 | 2009年8月11號 | 辛格斯弗爾 | 波比斯弗爾瑪麗亞斯弗爾提摩太斯弗爾馬克斯弗爾安東尼斯弗爾 |
| 四女 | 帕特里夏羅福 | 1924年5月6號 | 2006年9月17號 | 彼得羅福 | 克里斯多德羅福 |
| 三仔 | 羅拔甘迺迪 | 1925年11月20號 | 1968年7月6號 | 埃瑟爾甘迺迪 | 凱莉甘迺迪嘉芙蓮甘迺迪小約瑟夫甘迺迪二世小羅拔甘迺迪大衛甘迺迪肯德尼甘迺迪米高甘迺迪克里斯多德甘迺迪馬太甘迺迪道格拉斯甘迺迪羅伊甘迺迪 |
| 五女 | 珍妮史密斯 | 1928年2月20號 | 2020年6月17號 | 史提芬史密斯 | 威廉史密斯小史提芬史密斯阿曼達史密斯金史密斯 |
| 細仔 | 愛德華甘迺迪 | 1932年2月22號 | 2009年8月25號 | 鍾班尼特維多利亞甘迺迪 | 卡拉甘迺迪小愛德華甘迺迪派翠克甘迺迪二世 |

攷
-

1. ↑  *Irish Americans: The History and Culture of a People: The History and Culture of a People*. 2014. ISBN 9781610694674.
2. ↑  "The Wedding That Changed American History". *Time*. 喺2020-09-10搵到.
3. 1 2  Okrent, Daniel (2010-04-26). "The Biggest Kennedy Myth". *The Daily Beast* (英文). 喺2020-09-10搵到.
4. ↑  *Kessler,*. p. 25.
5. ↑  *Kessler,*. p. 27.
6. ↑  Goorian, Philip. (2002). *Green Valley, Arizona*. Chicago, Ill.: Arcadia. ISBN 0-7385-2072-1. OCLC 50907920.
搵緊一個科嘅植物嘅話，請睇〈**棕櫚科**〉。

| How to read a taxoboxHow to read a taxobox**棕櫚** |
| --- |
| 喺庭院入面種嘅棕櫚喺庭院入面種嘅棕櫚 |
|
| **物種分類** |
| 

|
|  |
|
|
| 界 | 植物界 Plantae |
|
| （未分級） | 被子植物 angiosperms |
|
|
|
|
|
|
|
|
|
| （未分級） | 單子葉植物 monocots |
|
|
|
|
| （未分級） | 鴨蹠草類 commelinoids |
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
|
|
|
|
|
| 屬 | 棕櫚屬 *Trachycarpus* |
|
|
|
|
|
|
|
| 種 | **棕櫚 *T. fortunei*** |
|

 |
|
| 二元學名 |
| ***Trachycarpus fortunei***(Hook.) H.Wendl. |
|
|
|
|
|
|
|
|
|
|
|
|
|
|
|

**棕櫚**（粵拼：zung1 leoi4\*5；學名：*Trachycarpus fortunei*）係棕櫚科棕櫚屬嘅常綠喬木。喺中國嘅華南地區同緬甸北邊嘅低海拔地區都可以搵到佢。

形態
--

呢樖嘢一般有3——5m高，個樣都幾直吓。佢嘅葉係園嘅扇形，有比較窄嘅褶皺痕響度，羽狀深裂品種，有長柄，葉色係翠綠。而佢嘅花係比較幼嘅黃色肉穗花序，而且公乸唔同樹；雖然佢嘅萼片同花瓣都係好似隻蛋噉，但係花公嘅花絲係分開咗，而花乸嘅花藥係比較長嘅，呢種植物一般喺每年5－6月開花。而佢嘅核果係長嘅橢圓形或波形，直徑得1cm到，一般喺每年8——9月份結果。

用途
--

呢樖嘢一般用嚟做綠化植物，同時佢嘅葉可以用嚟搞編織或整條繩纜都得。另外，佢嘅葉柄重可以用嚟做藥。

### 藥用價值

棕櫚嘅葉可以用嚟做藥，佢可以醫嘔血，疴血，血尿，大便出血，崩漏瀉血、痢疾、疴尿唔通暢呢度病。

相
-

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 習性 |
| 習性  |

|  |
| --- |
| 單一樖樹 |
| 單一樖樹  |

|  |
| --- |
| 樹幹（冇枯葉鞘） |
| 樹幹（冇枯葉鞘）  |

|  |
| --- |
| 樹幹（有枯葉鞘） |
| 樹幹（有枯葉鞘）  |

|  |
| --- |
| 樹冠 |
| 樹冠  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果 |
| 果  |

|  |
| --- |
| 核 |
| 核  |

 |

文化
--

而家全球各地都有好多建築、地名同部分商標產品等等，好多都有講到棕櫚嘅植物。

### 杜拜嘅棕櫚群島

內文：棕櫚群島
喺阿聯酋嘅杜拜嗰邊有個嗌「棕櫚群島」嘅地名，佢哋都係杜拜嘅兩座人工島。而呢啲人工島都喺2001年由荷蘭嘅拿基爾（荷蘭文：Nakheel）公司負責開始喐手起，一直起到2005年底先至起好。到咗2007年10月初，呢個島變咗世界最大嘅人工島。而另外一堆群島喺2008年就停咗工。

### 棕櫚泉

內文：棕櫚泉 (加州)
喺美國嗰邊有個嗌「棕櫚泉」嘅城市，雖然佢係溫帶沙漠氣候，但喺嗰頭嘅高爾夫同旅遊界都幾出名吓。

有關嘅書
----

* 《江蘇沿海地區原色種子植物誌》. p. 243. ISBN 978-7-03-037655-8.
* 《植物學野外實習手冊》. 高等教育出版社. p. 119. ISBN 978-7-03-031536-6.

出面網頁
----

|  |  |
| --- | --- |
|  | 維基物種有資料講：***Trachycarpus fortunei*** |

|  |  |
| --- | --- |
|  | 維基同享有多媒體嘅嘢：**Trachycarpus fortunei** |

* 〈棕櫚〉. A+醫學百科.
* 〈棕櫚-藥用資源〉. 大盤山中藥寶典.
* 〈棕櫚 Zonglu〉. 藥用植物圖像數據庫 (香港浸會大學中醫藥學院).
* 〈棕櫚 Zonglu〉. 中藥材圖像數據庫 (香港浸會大學中醫藥學院).
**中華基督教禮賢會**，基督教會之一，向中國傳教嘅差會，為德國禮賢會之分會。初頭由德國派傳教士來華，喺香港同華南傳教，當時香港為英國殖民地，華南為大清領土，會以東莞為中心。中華民國時期格局未變。中華人民共和國成立之後，統攝基督教，就無咗中國部份。故此一九五一年，分離出中華基督教禮賢會香港區會。禮賢會之後合併入德國聯合差會。

史
-

禮賢會派柯士德牧師（Heinrich Konrad Dieter Köster）同葉納清牧師（Ferdinand Genähr）來香港，一八四七年三月十九號，船抵香港，向德國傳教士郭士立學唐文唐話。郭士立，亦即中環吉士笠街嘅吉士笠。

一九一九年，開始設傳教站，先後六處。一八四七年有香港，一八八六年東莞塘頭廈，一八九〇年東莞，一八九八年東莞橋頭逕背，一八九八年，東莞太平，一九〇三年增城新塘。

傳教方面，禮賢會集中喺廣東新安同東莞，新安中華民國時改名寶安。總會喺東莞縣城，下分太平、寶安、塘廈、東莞、廣州同香港六區。東莞有普濟醫院。太平區會，有虎門納清堂，又名太平堂），以及咸西堂、白沙堂。寶安區會，有西鄉堂、福永堂、南頭堂、深圳堂。塘頭廈區會，有塘頭廈堂、耶山堂、橫瀝堂、羌廈堂、企石堂。東莞區會，有石龍堂、東莞堂、逕背堂、周溪堂、白馬堂。廣州區會，有廣州大德堂、新塘堂、增城堂、石岐堂、大良堂、蕭竹園堂。

一九五〇年，廣東自中華民國易手於中華人民共和國，自此香港區會就分開出來。一九五一年，喺香港政府註冊成為法團，名中華基督教禮賢會香港區會。香港區會現有堂十九間。
**加那打加音樂**，喺南印語中稱為Karnāṭaka saṃgīta或者Karnāṇaka saṅgītam，係一種音樂系統通常戥南印度有關嘅，包括現代印度卡納塔克邦、安德拉邦、泰倫加納邦、基拉拉邦、淡米爾納德邦，與及斯里蘭卡。 佢係印度兩種主要子流派畀古典音樂嘅之一，進化跟古代印度文本同埋傳統來，尤其係Samaveda。 另一個亞流派畀印度音樂係印度斯坦音樂，種流派出於波斯或者伊斯蘭跟印度北部嘅影響而成為一種獨特形式。加那打加音樂中主要強調聲樂；大多數作品目的都係等人唱，即使演奏在樂器上，都可以用 *gāyaki* （唱歌） 嘅風格來演奏。

雖然有風格差異，但係基本元素喺 *śruti* （相對嘅音樂音調）、swara （單個音符嘅音樂聲音）、rāga （模式或旋律公式）、tala （節奏循環） 之中嘅，都形成到基礎畀啲即興演奏同作曲喺加那打加音樂戥印度斯坦音樂當中。 儘管即興演奏好重要，但加那打加音樂作曲主要攞來演唱，尤其係 kriti（或kirtanam） ，種14至20世紀發展由作曲家似Purandara Dasa與及Trinity of Carnatic music嘅形式。 加那打加音樂通常都係透過作曲來教導同埋學習。加那打加音樂嘅發展當中，泰盧固話佔主導地位，因為大多數作品使嘅都係泰盧固話或者梵語，有少數係使淡米話同埋根那打話。

加那打加音樂通常由一小團嘅音樂人表演，由主要表演者 （通常係主唱）、旋律伴奏 （通常係小提琴）、節奏伴奏 （ 通常係mridangam） 同 tanpura組成，呢個 tanpura 喺表演過程中扮演drone。 其他典型的樂器可以包括ghatam、kanjira、morsing、venu笛、veena與及 chitraveena。加那打加音樂家最集中在清奈城。 各種加那打加音樂節得到舉行喺印度同埋其他國家，包括Madras Music Season，之得認為係世界上最大嘅文化活動之一。

考
-

1. ↑  Srinivasan, Anil. "Sri Lankan Tamil diaspora: The new force spreading Carnatic music and dance worldwide". *Scroll.in* (美國英文). 喺2016-06-10搵到.
2. ↑  "Tamil of Sri Lanka Facts, information, pictures | Encyclopedia.com articles about Tamil of Sri Lanka". *encyclopedia.com*. 喺2016-06-10搵到.
3. ↑  Sriram, Parthasarathy. "A Karnatic Music Primer" (PDF) (美國英文).
4. ↑  University, Vijaya Ramaswamy, Jawaharlal Nehru (2017-08-25). *Historical Dictionary of the Tamils* (英文). Rowman & Littlefield. p. 88. ISBN 978-1-5381-0686-0.
5. ↑  Fuller, C. J.; Narasimhan, Haripriya (2014-11-11). *Tamil Brahmans: The Making of a Middle-Class Caste* (英文). University of Chicago Press. p. 201. ISBN 978-0-226-15288-2.
6. ↑  Carnatic music. (2007). In Encyclopædia Britannica. Retrieved 12 April 2007, from Encyclopædia Britannica Online
7. ↑  Nettl (2005), p38
**氧氣**（英文Oxygen gas或Dioxygen，分子式O2）係氧元素最常見嘅單質形態，喺標準狀況下係冇色冇味道嘅氣體。

名稱由嚟
----

氧氣（Oxygen）希臘文嘅意思係「酸素」，呢個名係法國化學家拉瓦錫起嘅，原因係拉瓦錫錯誤噉認為，冚嘭唥酸都有呢挺新氣體。而家日語入邊氧氣嘅名稱仲係係「酸素分子」。而台灣閩南語受到台灣日治時期嘅影響，亦用「酸素」嘅日語發音稱呼氧氣。

氧氣嘅中文名稱裹係徐壽命名嘅。佢認為人嘅生存離唔開氧氣，所以就命名為「養氣」即「養氣之質」，後嚟為咗統一就用「氧」代替咗「養」字，便叫呢啲「氧氣」。

分佈
--

地球空氣入便大概含有體積為20.947%嘅以單質形式存在嘅氧氣。

大氣層氧氣嘅歷史
--------

地球嘅大氣層形成初期係唔含氧氣嘅。

原始大氣係還原性嘅，充滿咗甲烷、氨呢啲氣體。

大氣層氧氣嘅出現源於兩挺作用。

一個係非生物參同嘅水嘅光解，一個係生物參同嘅光合作用。

生物嘅光合作用對大氣層嘅影響大型。佢造成咗大氣層由仲原氛圍向氧化氛圍嘅轉變。令到水光解產生嘅氫氣能重新被氧化為水返到地球而唔至於擴散到外層空間去，嚟防止咗地球上嘅水嘅流失。同時光合作用亦加速咗大氣層氧氣嘅積累，深刻地改變咗地球上物種嘅代謝方式同形態。大氣層含氧量喺石炭紀嘅時候一度上升到35%。氧氣含量嘅增加造成咗依賴於滲透方式輸氧嘅昆蟲喺形態上嘅巨型化。喺石炭紀曾出現過翼展達一米嘅巨塘尾。

製備
--

實驗室細規模製氧一般會加熱氯酸鉀同催化劑二氧化錳嘅混合物，生成氧氣同氯化鉀；亦或直接加熱高錳酸鉀嚟製備。亦有人用過氧化氫稀溶液加二氧化錳嘅方法，制得氧氣同水。 工業上就普遍利用氮氣、氧氣沸點嘅唔同，用低溫分餾嘅方法大量製備氧氣。順便講一句，工業氧氣都用藍色鋼樽裝(美國用嘅係橙色)。

單線態氧同三線態氧
---------

普通氧氣含有兩個未配對嘅電子，等同於一個雙遊離基。兩個未配對電子嘅自旋狀態相同，自旋量子數之同S = 1，2S + 1 = 3，因而基態嘅氧分子自旋多重性為3，嗌做三線態氧。

喺受激發下，氧氣分子嘅兩個未配對電子發生配對，自旋量子數嘅代數同 S = 0，2S + 1 = 1，嗌做單線態氧。

空氣入便嘅氧氣絕多數為三線態氧。紫外線嘅照射及一啲有機分子對氧氣嘅能量傳遞係形成單線態氧嘅主要原因。單線態氧嘅氧化能力高過三線態氧。

單線態氧嘅分子類似烯烴分子，因而可以同雙烯發生狄爾斯-阿爾德反應。

用途
--

* 生物呼吸
* 應用於冶金同化工中
荷李活道近前少年警訊總部有一段石牆樹，佢東面幾樖係大葉榕，西面嘅係細葉榕，重好生猛
當代藝術嘅畫廊
荷李活華庭南面正門嚮荷李活道，北面係皇后大道中
**荷李活道**（英文：**Hollywood Road**）係香港中西區半山一條馬路，由中環雲咸街郵政局至上環高陞大樓，出皇后大道西為止，而家只准由西向東單向行車。荷李活道係香港開埠之後起嘅第一條馬路，初時真係有人騎馬行嘅，嗰時香港未有車。

美國荷里活呢個地方，未出名拍戲之前，香港經已有荷李活道。荷李活道個名係因為早年嗰一帶有冬青樹，英文名叫 Hollywood。

特色
--

荷李活道出名多古董鋪頭，而家重開咗好多當代藝術嘅畫廊。

地標
--

* 雲咸街同亞畢諾道交界
* 舊中區警署及域多利監獄
* 中環至半山自動扶梯系統
* 些利街
* 擺花街
* 荷李活道警察宿舍
* 荷李活華庭
* 聚賢居
* 荷李活道文武廟
* 四方街
* 摩羅街
* 樂古道
* 荷李活商業中心
* 水坑口街
* 中環麗柏酒店
* 普仁街
* 荷李活道公園
* 高陞大廈

* 荷李活道近中區警署荷李活道近中區警署
* 荷李活道62號一間已成歷史嘅舊式米鋪荷李活道62號一間已成歷史嘅舊式米鋪
* 荷李活道近水坑口街一家著名路邊鞋鋪荷李活道近水坑口街一家著名路邊鞋鋪

搞清楚
---

* 活道 - 嚮灣仔區
* 樂活道 - 嚮跑馬地

|  |  |
| --- | --- |
|  | 維基同享有多媒體嘅嘢：**Hollywood Road** |
**十惡**最初係佛教嘅用語，係指十種會招致地獄、餓鬼同畜生呢「三惡道」苦報嘅惡業，所以又叫「十惡業道」。而「十惡」作為古代刑法入面嘅罪名，最早出現喺《齊律》，當時叫做「重罪十條」。 《齊律》話：「列重罪十條：一曰反逆，二曰大逆，三曰叛，四曰降，五曰惡逆，六曰不道，七曰不敬，八曰不孝，九曰不義，十曰內亂。」隋代《開皇律》同唐代《唐律疏議》將呢十條大罪作進一步嘅修訂，寫喺法典嘅最前面，以示罪行嘅嚴重性。之後經歷宋、元、明、清幾個朝代，都規定咗犯「十惡」罪嘅人唔可以赦免。

主要內容
----

一、謀反。指嘅係以各種手段企圖推翻封建政權，呢條歷來都係視為十惡之首。

二、謀大逆。指嘅係毀壞皇帝嘅宗廟、陵寢、宮殿。

三、謀叛。指嘅係叛國罪。呢條同謀反有明顯嘅唔同，謀叛係指叛逃到其它敵對嘅國家。

四、惡逆。指嘅係毆打殺死祖父母、父母同埋姑、舅、叔等嘅長輩同尊親。

五、不道。指嘅係殺死唔應該處死刑嘅三個人以上，又或肢解人體等等。

六、大不敬。指嘅係偷盜皇帝祭祀嘅器具同皇帝嘅日常用品，偽造御用藥品同埋誤犯食禁。

七、不孝。指嘅係咒罵、控告同埋唔贍養自己嘅祖父母、父母。又或者祖、父輩死後亡匿不舉哀，喪期嫁娶作樂等等。

八、不睦。指嘅係毆打、控告丈夫同埋大功以上嘅尊長以及小功尊屬。

九、不義。指嘅係毆打、殺死長官（一般係指州縣長官），同埋丈夫死後唔舉哀同作樂改嫁等。

十、內亂。指嘅係親屬之間通姦又或者強姦等等。

參考
--

1. 1 2  高戰勝：＜古律中的"十惡"＞，《法學雜誌》，1994年第5期，頁35。
家徽
家族祖居荷亨佐倫城堡
舒華賓分支族長卡爾·腓特烈·荷亨佐倫親王
法蘭克分支族長普魯士王子基奧格·腓特烈
**荷亨佐倫家族**（有譯**荷軒蘇蘭族**、**霍恩佐倫家族**；德文：**Haus Hohenzollern**）係歐洲嘅一個著名家族，喺歐洲歷史上扮演徂重要嘅角色。

名
-

荷亨佐倫家族名係跟據家族祖居荷亨佐倫城堡嚟命名。荷亨佐倫城堡響1000年起好，不過原先嘅城堡後嚟畀人整壞咗，跟住由普魯士國王腓特烈·威廉四世響1819年決定重新起過。依家嘅荷亨佐倫城堡係響1850年至1867年期間起好，由建築家Von Prittwitz同Stuler改建而成。

啲人普遍譯「**霍亨索倫家族**」，但呢個名其實係嚟自唔正確嘅德文發音。響由周全翻譯嘅《不含傳說的普魯士》呢本書入面，認為「Hohenzollern」應該要譯「**霍恩佐倫**」。香港華字日報就譯「**荷軒蘇蘭族**」。亦有人譯「**荷亨佐倫家族**」。

史
-

荷亨佐倫家族11世紀左右喺德意志嘅舒華賓地區發跡，家族個名來自佢等嘅根據地荷亨佐倫城堡 。後來家族分裂成信奉天主教嘅舒華賓分支同信奉新教（信義宗）嘅法蘭克分支，其中舒華賓分支統治家族嘅祖地直到1849年，法蘭克分支後來先後成為勃蘭登堡選帝侯國、普魯士公國、普魯士王國、德意志帝國同羅馬尼亞王國嘅皇室。1918年德國爆發革命，帝制被人推翻，威瑪共和國成立；1947年羅馬尼亞爆發革命，成立社會主義嘅羅馬尼亞人民共和國，正式宣告荷亨佐倫家族作為王族嘅歷史劃上徂句號。

現況
--

荷亨佐倫家族嘅兩個分支今日都重喺道，其中舒華賓分支認卡爾·腓特烈·荷亨佐倫親王做族長，而法蘭克分支就認普魯士王子基奧格·腓特烈做族長。另外仲有羅馬尼亞分支，不過羅馬尼亞前國王米海一世響2011年話要脫離荷亨佐倫家族，並且唔承認荷亨佐倫家族一直以嚟奉行嘅薩利克法，宣佈由大女瑪嘉塔公主做族長。

註
-

1. 1 2  劉平 (1937). 《近代國家統一過程的硏究》. 黑白叢書社. p. 88.
2. 1 2  〈普法戰影〉. 《香港華字日報》. 1905-09-02.
3. 1 2 3  翻譯：周全 (2017-05-04). 《不含傳說的普魯士》.
4. ↑  Encyclopædia Britannica. *Hohenzollern Dynasty*
5. ↑  *Genealogisches Handbuch des Adels, Fürstliche Häuser* XIX. "Haus Hohenzollern". C.A. Starke Verlag, 2011, pp. 30-33. ISBN 978-3-7980-0849-6.
**黃健茵**（1980年9月23號－2019年10月8號），香港已故人士，被指是香港反送中運動期間「被自殺」的示威者。

2019年10月8號，黃健茵被發現浮屍鴨脷洲海怡半島。屍體被發現嘅時候，身處示威者裝束。後來有聲稱閉路電視影到佢跳海，但有網民提出多項疑點，包括黃健茵屍體被撈起嗰陣穿長袖衫，但閉路電視入面個女仔著短袖衫。佢嘅老公認屍後，無要求公開閉路電視片段，話唔追究死因；家人同月25號舉殯，反常直接喺殮房火化，再運到道堂做法事，不設靈堂，只供親友上香致祭，而且反應冷淡，叫網民唔好要再問；有表示是死者朋友嘅網友稱，黃出事之前，曾經約朋友之後一齊食飯飲酒，認為黃無可能自殺。

去到2022年10月7號，佢被《門徒媒體》證實靈位安置喺曾咀靈灰安置所，享年39歲。但《門徒媒體》報道有關新聞之後，就遭受「分散式阻斷服務攻擊」超過三萬次，表示懷疑同黃健茵嘅報導有關。

參考
--

1. ↑  "LIHKG". 《LIHKG 討論區》. 喺2022-10-18搵到.
2. ↑  門徒媒體 (2022-10-07). 〈[被自殺]黃健茵死忌三周年 靈位證實葬於曾咀安置所〉. 《門徒媒體》 (臺灣中文). 喺2022-10-18搵到.
3. ↑  門徒媒體 (2022-10-05). 〈[反送中]黃健茵死忌3周年 網民籲鴨脷洲海怡半島悼念〉. 《門徒媒體》 (臺灣中文). 喺2022-10-18搵到.
4. ↑  門徒媒體 (2022-10-15). 〈《門徒媒體》披露女義士黃健茵真實身份 即遭DDoS攻擊癱瘓〉. 《門徒媒體》 (臺灣中文). 喺2022-10-18搵到.
荷包蛋通心粉
**荷包蛋**係指外形類似荷花未開時嘅花萼嘅雞蛋食品，通常煎製而成，所以好多時候荷包蛋一詞係**煎荷包蛋**（英文：**Over**）嘅簡稱。

煎荷包蛋嘅做法係將煎蛋雙面煎，蛋白通常會包著蛋黃，而蛋黃通常熟透。煎蛋過程要反轉隻蛋，令蛋黃唔會露出。係反蛋嘅一種，但去茶餐廳叫反蛋好多時會畀咗熟蛋，為免撈亂，要點荷包蛋會直接叫荷包蛋，而唔會叫反蛋。

喺美國，煎荷包蛋會按蛋黃熟透程度，分為hard（完全凝固）、medium（半凝固，即「溏心蛋」）同easy（未凝固）三種。

另一方面，水煮嫩蛋嘅方式亦可製成荷包蛋咁嘅樣，因此亦有「水煮荷包蛋」之稱。

傳說由來
----

好耐以前中國有位御廚為咗討皇帝嘅歡心，就日日琢磨點樣做出新嘅菜色花樣。有一日，佢見到水中嬌艷嘅荷花，就諗「我可唔可以將蛋整成荷花嘅樣呢？」於是，佢開始試住做，經過多次試驗，終於做出咗裏面嘅蛋黃似蓮蓬，外形酷似荷花嘅煎蛋。皇帝見到呢種煎蛋唔止外形好睇，而且食起來滑嫩爽口，於是龍顏大悅，並將呢種煎蛋叫做「荷包蛋」。

後來，御廚告老還鄉，就將「荷包蛋」嘅做法話畀鄉鄰聽，於是荷包蛋就進入咗平民百姓屋企，成為深受大家歡迎嘅一道料理。

睇埋
--

* 波蛋
	+ 溏心蛋
	+ 溫泉蛋
* 太陽蛋 （另一種煎蛋）
* 煎蛋
* 滾水蛋
座標: 22°16′46″N 114°11′35″E﻿ / ﻿22.27957°N 114.19292°E﻿ / 22.27957; 114.19292

大坑蓮花宮
**蓮花宮**（又叫 **大坑蓮花宮**）係香港一間觀音廟宇，喺香港島大坑蓮花宮西街，喺1981年列為一級歷史建築，2010年5月17號確定評級，2014年10月24號被評為香港法定古蹟。

史
-

蓮花宮喺清朝道光二十六年（1846年）起，並喺同治二年（1863年）重起成為而家嘅外貌。蓮花宮原本係曾氏家族嘅私人產業。1960年代因為管理唔好，一度成為區內嘅罪案據點。直到1975年，廟宇先交畀華人廟宇委員會打理，並喺1986年進行修葺。

蓮花宮嘅起成相傳係觀音大士曾經喺呢度顯靈，祝福當地嘅鄉郊漁民，而且觀音大士亦係坐喺蓮花上面下凡，所以嗰度嘅村民起咗一間廟嚟供奉觀音大士，祈求保佑出海做嘢平安豐收，喺傳說中，觀音貴為大慈大悲嘅菩薩，係「南海嘅守護神」，所以凡係出海打魚嘅漁民，都會將信仰寄託喺觀音同保佑生活安定之上。從歷史考究嚟講，蓮花宮嘅源起可追溯到廟裏面嘅一個銅鐘，呢個銅鐘係一個清朝官吏鄧貴清送嘅，詳盡冇考證起廟年份，以目前嘅考究顯示出最早嘅蓮花宮起源。

建築
--

蓮花宮嘅建築設計，結合咗傳統中國建築特色同香港本地文化，佢嘅裝飾設計甚富有中國建築風格。特別嘅係，蓮花宮嘅前半部起喺一個平台上面，用10至12呎高嘅支柱支撐。後半部就喺一塊巨石嘅上面，部份被廟裏面嘅外牆遮住。

蓮花宮嘅天花刻住用龍做主題嘅壁畫，相信同大坑舞火龍有關。另一方面，蓮花宮裏面燃點咗幾百枝蓮花燈，用以切合廟宇個名。

節慶
--

農曆2月19號、6月19號、9月19號、觀音誕

相
-

* 1870年代嘅大坑蓮花宮
* 大坑蓮花宮嘅主殿
* 蓮花宮裏面供奉嘅觀音大士
* 蓮花宮重修落成碑記
* 喺蓮花宮東面後方嘅蓮花宮公園

參考書
---

* 《入廟拜神/遊走香港廟宇》尹國棟著、知出版有限公司出版、ISBN 978-962-8983-46-9

出面網頁
----

* 華人廟宇委員會: 大坑 **蓮花宮** (蓮花街)
Elements of the hydrogen economy
**氫經濟**（**hydrogen economy**）就係用氫氧化學反應出嚟嘅能量，去推郁汽車、飛機、船呢啲運輸工具嘅經濟系統。目標係取代而家嘅石油經濟體系，達到炭零排放嘅目的。而重可以令一個國家能源獨立，唔受原油短缺嘅影響。

氫可而用電解水反應（electrolysis of water）整出嚟（直係將水分成氫同氧），電解水反應要嘅能量就由可再生能源度嚟。

氫經濟之下，氫就係**能量載體**（energy carrier）或者**能量銀紙**（currency），唔係主要能源。主要能源係可再生能源（風能、太陽能咁）、生物燃料、經碳截儲嘅化石燃料、或者核能。

支持嘅人認為世界規模嘅氫經濟，可以消滅因為用化石燃料搞出嚟嘅污染，大量減少溫室氣體。批評嘅人話氫氣係最冇效同最貴替代汽油嘅方法（喺減溫室氣體排放嚟講）。

攷
-

1. ↑  "*The Hydrogen Economy: Opportunities, Costs, Barriers, and R&D Needs*" (links to PDFs). National Research Council and National Academy of Engineering. 2004. 喺2008-05-09搵到.
2. ↑  Boyd, Robert S. (May 15, 2007). ""Hydrogen cars may be a long time coming"". McClatchy Newspapers. 原著喺2013-07-01歸檔. 喺2008-05-09搵到.
3. ↑  Squatriglia, Chuck (May 12, 2008). ""Hydrogen Cars Won't Make a Difference for 40 Years"". *Wired*. CondéNet, Inc. 喺2008-05-13搵到.
泰國「鐵金剛」拳手蓬金鐵
泰國「鐵金剛」拳手蓬金鐵嘅紀念碑頂上個青銅像
**蓬金鐵**（泰文：**โผน กิ่งเพชร**，英文：**Pone Kingpetch**，原先個名係：**馬拉·絲多拔**，**มานะ สีดอกบวบ**，1935年2月12號—1982年）係泰王國嘅第一個世界拳王，響班武里府華欣出世。後生嗰時，響曼谷隆賓尼大拳場學拳術，得到名師指點，進步好快，十九歲就攞咗泰國嘅青年拳擊冠軍，1960年渠第一次挑戰世界次輕量級冠軍阿根廷嘅巴斯高彼瑞斯（Pascual Pérez）就以點數擊敗對手，得咗次輕量級拳王嘅腰帶，收尾渠三次對陣日本拳手原田政彥，初戰失利，但係渠冇喪到氣，再戰擊倒對手，三戰又以點數擊敗對手成功衛冕，一時響拳壇畀傳為佳話。

到咗1965年，渠正式掛埋拳套，告別職業選手生涯，開辦武館教徒弟，培育咗一班泰國年輕嘅拳擊好手。點知1982年蓬金鐵響曼谷英年早逝，得47歲。渠嘅鄉下冇人唔記得渠，而家喺華欣市個市中心重有「**蓬金鐵公園**」，入邊最為顯眼就係渠嘅紀念碑，頂上個銅像表現渠比賽得勝之後極度興奮，響度振臂高呼，激勵後世嘅人要為國爭光。

出面網頁
----

|  |  |
| --- | --- |
|  | 維基同享有多媒體嘅嘢：**Pone Kingpetch** |

* 世界拳手冠軍榜 （英文）
* 拳戰片段（一） （泰文）
* 拳戰片段（二） （泰文）
* 拳手參考資料 （英文）
**注音符號**，舊時又叫**注音字母**，係中華民國國語嘅官方標音符號。注音符號用清末民初學者章太炎發明嘅記音字母做藍本，現行版本總共有37個符號。

歷史
--

1912年，中華民國召開臨時教育會議，通過制定並採用《注音字母案》，以消滅文盲。1913年教育部召開讀音統一會，通過馬裕藻、朱希祖、錢稻孫、許壽裳、周樹人等人提案，以老師章太炎所造嘅「紐文」、「韻文」為基礎，喺方案中選取15個字母：「ㄇㄈㄅㄌㄏㄕㄊㄙㄧㄩㄛㄟㄠㄥㄢ」，再改造部分漢字得出23個字母，另外造一字母「ㄦ」，共計39個。

喺中國大陸，呢套符號喺1958年由中華人民共和國推行嘅漢語拼音取代，而家得返中華民國政府控制嘅臺灣地區用到而家。

符號
--

| 注音符號 |
| --- |
| 聲母 |
| ㄅ | ㄆ | ㆠ | ㄇ | ㄈ | ㄪ |
| ㄉ | ㄊ |  | ㄋ | ㆹ | ㄌ |
| ㄍ | ㄎ | ㆣ | ㄫ | ㄏ | ㆸ |
| ㄐ | ㄑ | ㆢ | ㄬ | ㄒ | ㆺ |
| ㄓ | ㄔ |  |  | ㄕ | ㄖ |
| ㄗ | ㄘ | ㆡ |  | ㄙ | (ㆡ) |
| 介母 |
| ㄧ | ㆪ | ㄨ | ㆫ | ㆨ | ㄩ |
| 韻母 |
| ㄚ | ㆩ | ㆦ | ㆧ | ㄛ |  |
| ㄜ |  | ㄝ |  | ㆤ | ㆥ |
| ㄞ | ㆮ | ㄟ | ㄠ | ㆯ | ㄡ |
| ㆰ | ㆱ | ㆬ | ㄢ | ㄣ | ㄯ |
| ㄤ | ㆲ | ㄥ | ㆭ | ㄦ | ㄭ |

聲調
--

普通話注音入面有五個聲調：

* **第一聲**（陰平聲，**央調**，¯(通常不標)）
* **第二聲**（陽平聲，**揚調**，ˊ）
* **第三聲**（上聲，**仰音**，ˇ）
* **第四聲**（去聲，**樣音**，ˋ）
* **第五聲**（**輕聲**，或**不發音**，[[.]]）

註
-

1. ↑  《國語注音符號手冊》，教育部國語推行委員會，2000年11月。ISBN 957-02-7324-0
2. ↑  《國音學》，國立臺灣師範大學國音學編輯委員會，正中書局，1999年11月臺五版八刷，ISBN 978-957-09-0086-5

睇埋
--

* 粵語注音符號
**西崙公國**（英文：**Principality of Sealand**，意思係**海地公國**）係一個由私人宣稱建立咗嘅而冇俾國際承認嘅蚊型國家，佢哋聲稱**怒濤塔**（**Roughs Tower**）係佢哋嘅領土。怒濤塔位於英吉利海峽嘅廢棄人造建築，離英國大概10公里。自從建立咗呢個「國家」之後元首帕迪·貝茨都係同佢屋企人合作佔據。西蘭公國嘅常住人口唔過五人，領土面積大約只有550平方米。

歷史
--

### 建造怒濤塔

第二次世界大戰嗰時，怒濤塔係「默恩塞爾海洋堡壘」計劃嘅一部分，皇家海軍嘅英格蘭開工起**怒濤堡壘**。怒濤塔嘅底部係一隻船。起完後，隻船俾人拖到怒濤沙洲鑿沉，令佢陷入沙洲嘅預定位置。因此，而家嘅怒濤塔，其實只係隻船上半部分。

二戰期間，怒濤塔上面有成150到300人。不過當戰爭結束後，全部人都撤退晒，得番怒濤塔。

### 派迪·貝茨佔領怒濤塔

喺1967年9月2號，前英國陸軍帕迪卑斯佔領咗呢個冇人堡壘，重根據國際法，聲稱對怒濤塔行使主權。佢重話怒濤塔周圍半徑12海里嘅水域都係佢嘅領海。

### 抵抗英國

喺1968年，一隻英國海軍嘅巡邏船隻入咗西崙公國，帕迪同個仔米高卑斯向海軍警告，重向巡邏船隻掟土製炸彈，結果要去英國法庭受審。當時隻船上面尐人有兩種講法，第一係想驅逐貝茨班人，第二話係想整番好個浮標。最後，法庭宣布因為事件發生地處喺英國領海之外，唔關佢事。

政變
--

### 起始

嘅1978年，帕迪·貝茨任命亞歷山大·G·阿亨巴赫教授為西崙公國「首相」，教授趁貝茨唔喺西崙嗰時，同其他幾位德國、荷蘭嘅西崙公民一齊發起「武裝政變」，重捉咗帕迪個仔米高。

註
-

1. ↑  "Principality of Sealand - Fact File" (英文). 原著喺2008-01-10歸檔. 喺2008-01-16搵到.

睇埋
--

* 西崙公國旗
* 西崙元
* 西崙足球代表隊

| * 睇
* 傾
* 改
 西崙公國 |
| --- |
| 帕迪卑斯 · 怒濤塔 · 西崙公國旗 · 西崙元 · 西崙足球代表隊 |
**鄭張尚芳**（粵拼：zeng6 zoeng1 soeng6 fong1；1933年8月9號—2018年5月19號）係中國嘅語言學家，原名叫**鄭祥芳**（zeng6 coeng4 fong1），男，喺浙江溫州出世，主要從事漢語音韻學及漢藏語比較研究，佢出名在於擬構上古漢語。

生平
--

鄭張尚芳於1933年喺浙江省溫州東郊永中鎮（時稱永嘉縣永強區）出世。出世名係鄭祥芳，因溫州話祥尚同音，故筆名尚芳。高中時從父母雙姓，改姓鄭張。佢冇大學學歷。少時對音韻學（歷時語音學）有興趣，高中嘅時候經常到溫州圖書館（前身籀園圖書館）讀啲語言學書籍，自學成才，自稱從「溫州圖書館大學」畢業。

佢喺圖書館度讀咗趙元任、王力等人嘅書。1954年，佢入唔到大學去學語言學，就去北京搞地質工作，喺放工時間繼續發展自己嘅上古音研究，尤其係研究音節尾同元音系統。喺1960同1970兩個年代，佢跟住呂叔湘喺溫州調查方言，直到文革時要送佢入廠打工。後來間廠因爲派系武鬥而關咗，佢就同潘悟雲傾偈交換意見，然後完善自己擬構嘅上古音系統，尤其係當中嘅元音系統。1980年，佢入到咗中國社科院。

研究
--

鄭張尚芳比較漢藏語系內部同源詞，構擬咗上古漢語嘅音韻系統，貢獻咗漢語音韻學。佢擬構嘅上古漢語音系有六元音系統。喺同期擬構嘅上古音系統中，亦都係擬構出六元音，佢哋各自有幾位學者獨自研究出：白一平（建基喺包擬古嘅研究）、史耶基·斯他羅斯展。

逝世
--

鄭張尚芳於2018年5月19號因病離世，終年84歳。

部分作品
----

* 鄭張尚芳 (1991年), "Decipherment of *Yue-Ren-Ge* (Song of the Yue boatman)（破譯《越人歌》）", *Cahiers de Linguistique Asie Orientale*, **20** (2): 159至168頁, doi:10.3406/clao.1991.1345.
* 鄭張尚芳 (2000年), *The Phonological system of Old Chinese*, 沙加爾翻譯, 巴黎: 社會科學高等學院, ISBN 978-2-910216-04-7.
* 鄭張尚芳 (2003年), 《上古音系》, 上海教育出版社, ISBN 978-7-5320-9244-4.

參考來源
----

1. ↑  波芝《鄭張尚芳上古音系》第105頁。
2. 1 2 3 4 5 6 7  鄭張尚芳 (2003年12月). 《上古音系》 (簡體中文). 上海教育出版社. ISBN 7-5320-9244-5.
3. ↑  白一平、沙加爾《上古音新擬構》第393頁。

* Boltz, William（威廉·波芝） (2002年). 〈Zhengzhang Shangfang : The Phonological system of Old Chinese（鄭張尚芳：上古漢語音系）〉. *Cahiers de linguistique – Asie orientale, 31 (1): 105–116*. doi:10.1163/19606028-90000100. `{{cite web}}`: Italic or bold markup not allowed in: `|website=` (help)
* 白一平、沙加爾 (2014年). 《Old Chinese: A New Reconstruction（上古漢語：新擬構）》. 牛津大學出版社. ISBN 978-0-19-994537-5.

連出去
---

* 鄭張尚芳 新浪博客（大陸簡體）

|  |  |
| --- | --- |
| 權威控制 | 
* WorldCat
* VIAF: 69110408
* LCCN: no2006052864
* ISNI: 0000 0000 4996 5947
* GND: 1059145456
* SUDOC: 227115309
* BNF: cb137497508（資料）
* CALIS: n2004264467
* CiNii: DA17954876

 |
《**十八年後的終極告白2.0**》係香港無綫電視拍攝製作嘅時裝懸疑電視劇，《十八年後的終極告白》嘅續作，但故仔同角色都無關聯。套劇由譚俊彥、龔嘉欣同陳山聰領銜主演，並由趙希洛、譚凱琪、曹永廉、李國麟、鄧卓殷、何啟南、阮兒同邵展鵬聯合演出，監製王偉仁。呢套喺2022年5月30號21:30首播。

故仔大綱
----

畫家姚尚謙（譚俊彥飾）出道十幾年仲係寂寂無名，直到畫廊老闆方志浩（陳山聰飾）同老婆宋慧琪（趙希洛飾）發現尚謙十八年前嘅一幅舊作，決定幫佢出名，但尚謙根本開心不到。一時虛榮，令尚謙放棄一直堅守嘅原則，亦因為名利，令尚謙跌進萬劫不復之地。以前嘅徒弟沈越（龔嘉欣飾）因為利益同尚謙走埋一齊，之後發生一單離奇命案，死者竟然係尚謙嘅老婆莊銳婷（譚凱琪飾）。一場又一場嘅爾虞我詐，一波未平一波又起⋯⋯

演員
--

* 譚俊彥 飾 姚尚謙（Angus）
* 龔嘉欣 飾 沈越（Moon）
* 陳山聰 飾 方志浩（Jason）
* 趙希洛 飾 宋慧琪（Joyce）
* 譚凱琪 飾 莊銳婷（Queenie）
* 曹永廉 飾 何大勇
* 李國麟 飾 宋定彪
* 鄧卓殷 飾 沈曉彤
* 何啟南 飾 徐友齊
* 阮兒 飾 葉凌風（Kammy）
* 邵展鵬 飾 吳天藍

出面網頁
----

* 

十八年後的終極告白2.0 - tvb官網

| * 睇
* 傾
* 改
2022年無綫電視劇集 |
| --- |
| 2021年 ← → 2023年 |
| 20:00-20:30檔 | 
* 愛·回家之開心速遞

 |
| 20:30-21:30檔 | 
* 異搜店
* 青春不要臉
* 家族榮耀#
* 機智女法醫#
* 食腦喪B
* 尚食#
* 回歸光影頌
	+ 包括 回歸
* 痞子殿下
* 夢華錄#HK
* 贅婿#OS
* 下流上車族
* 法證先鋒V
* 有種好男人

 |
| 21:30-22:30檔 | 
* 愛上我的衰神
* 鐵拳英雄
* 飛虎3壯志英雄#
* 金宵大廈2
* 雙生陌生人
* 十八年後的終極告白2.0
* 童時愛上你
* 白色強人II
* 黯夜守護者
* 美麗戰場
* 超能使者
* 輕·功

 |
| 禮拜日劇集 | 
* 青春本我
* 廉政行動2022

 |
| # 外購劇 · HK 只限香港境內播出 · OS 只限香港以外播出 |
杏汁豬肺湯
**老火湯**lou5 fo2 tong1，又叫**煲湯**，係粵港澳以至中國大陸、台灣地區常見嘅菜式，由於嶺南地區氣候炎熱潮濕，因此啲人鍾意飲滋身補益效用嘅老火湯，通常用壓力煲、真空煲、電子瓦罉、鋼鍋或瓦鍋等將各種蔬菜、生果、肉類或中藥熬幾個鐘而成。老火湯有護膚、護心、明目、降膽同健骨等效果。老火湯已經成為粵菜嘅特色之一。

營養
--

含豐富蛋白質嘅嘢食係老火湯嘅最佳材料。熱力可以幫助蛋白質分解，令佢更易被人體吸收，而湯料如果含水溶性纖維，加熱後亦會更易釋出水中。所有礦物質、維他命A、E、K、水溶性維他命B3、B5、B6、B12、部分抗氧化物、有益活性成分同荷爾蒙亦唔易被熱力破壞，可以保存喺湯度。如果肉類若切成小塊，營養就較易釋出，所以體積細嘅肉碎比成塊肉煲湯重好。

但以下就有幾個例子證明老火湯營養價值其實唔高：

* **赤小豆粉葛鯪魚湯**：一碗（二百克）只有2克蛋白質，即每日建議所需嘅3%，只係排骨湯、花膠湯嘅三分一。成條鯪魚放入水度加熱，營養較難釋放喺水中，因此湯嘅營養較低。

* **青紅蘿蔔豬骨湯**：一碗鈣質含量只有15毫克，佔每日建議所需1%，飲二十一碗豬骨湯先能夠攝取等於一杯牛奶分量嘅鈣質。

* **白菜湯**：白菜湯維他命C少於0.0001毫克。蔬果嘅營養以維他命C、B1、B2同葉酸等為主，但全部都易被老火湯嘅高熱破壞，所餘甚少。

健康問題
----

湯水煮滾後，用中火續煮嘅時間，唔適宜超過兩個鐘。水加熱到沸點後先加入湯料，可消除湯料所含嘅氧氣，營養被破壞嘅機會亦降低。壓力煲提升湯嘅沸點，減慢煲湯所需時間，減低營養被破壞嘅程度，但間中出現爆炸意外，用嗰時要特別小心。

老火湯較為熱氣同濃稠，唔易消化，唔適合夏天飲。熱天之下飲嘅湯水，唔適宜濃稠，所以唔適宜揀花膠做湯水材料；補益功能過大嘅材料好似鹿茸，亦唔適合。有人因想有甜味而加入豬骨煮湯，但亦令湯水油脂過多又熱氣，使用隔油湯壺，可隔除湯中大部分油分。

睇埋
--

* 補身湯
* 滾湯
* 清補涼
* 蕃茄薯仔湯
一張紅色嘅二人梳化。
**梳化**（粵拼：so1 faa3\*2，音譯自英文Sofa），係屬於凳、椅嘅一種。

傳統款式
----

傳統嘅梳化，一般嘅設計同椅一樣，喺背後會有一段垂直嘅椅柄畀人俟背脊用，而兩邊亦會有用嚟承托雙手嘅手柄。

### 座位

座位方面，有只係畀一個人坐嘅單人梳化，亦都有畀三人平排坐嘅長梳化，同埋Ｌ字形可以坐多幾個人嘅Ｌ字梳化……等等。

### 制作及材料

至於用嘅素材，主要係用上造好形狀嘅鋼鐵支架，然後安上排列整齊嘅彈弓（或者用氣墊代替彈弓），再加上一層又一層嘅海綿做坐墊同凳背墊，跟住喺面頭披上一層剪裁合適嘅皮革，打釘定型而成。

### 傳統＋現代

有啲加入現代概念嘅傳統梳化，可以一拉機關就會將塊椅柄挨後成平躺嘅形態，腿嘅位置重會有塊托板頂出嚟承托雙腿。有啲三人座梳化可以將個成塊椅柄放平，變成一張畀人臨時瞓覺用嘅梳化床。

### 相對價格

梳化會畀人有軟綿綿嘅感覺，唔會有頂住盤骨嘅硬崩崩，好嘅梳化甚至可以因應身體嘅形狀同重量而令到坐上去嘅人得到最佳嘅舒適感；又因為傳統嘅梳化喺手工同材料方面都比較復雜同講究，觀感亦都比較有格調，所以一般嚟講佢嘅售價都會貴過普通嘅凳，甚至可能需要花費過萬港元先買到一張單人座。

新概念嘅出現
------

依家亦出現咗好多用簡單概念設計嘅梳化，材料唔需要用到咁高質素，手工亦都唔會太復雜；有啲只係做到好似汽球咁只要用氣泵打入空氣就可以成為一張梳化形，或者一塊剪裁好嘅布裏面塞入好多細細嘅發泡膠粒嚟到做材料，再加幾塊厚海綿定型；呢類梳化嘅觀感比較挑皮，價格亦相對平，所以好迎合到新一代年青人嘅喜好。

|  |  |
| --- | --- |
|  | 維基同享有多媒體嘅嘢：**Couches** |
**潘能敬堂**（粵拼：pun1 nang4 ging3 tong4），又叫**潘家祠**（pun1 gaa1 ci4），堂號**能敬**（nang4 ging3），係十三行同文行潘氏家族嘅祠堂，喺廣州河南龍溪鄉日生社栖柵巷 。潘家祠保留咗部分閩南建築嘅特徵，係建築藝術史上廣府同閩南地域文化融合嘅典型代表。2016年，潘能敬堂被列為廣州市歷史建築。

潘能敬堂（最外圍）

歷史
--

### 開基建祠

清朝之前，潘家祠嘅所在地係一片田塘草埠。乾隆四十一年（1776年），同文行處於全盛時期，行商潘振承用一部份商業利潤喺廣州河南南溪西岸買落三百畝土地，起名叫龍溪鄉，起住宅同祠堂。潘振承嘅籍貫係福建省泉州府同安縣積善里明盛鄉白昆陽堡栖柵社，就將祠堂所在嘅巷起名叫栖柵巷，表示自己唔會忘記祖宗。同文行潘氏家族另有潘氏家廟一間，喺龍慶坊北約。

潘能敬堂（最外圍）
### 家道衰落

鴉片戰爭之後，潘振承家族從第四代開始，無咗外貿生財嘅優勢，一度出現咗家道中衰嘅跡象，甚至有子孫賣咗族人公有嘅祭田，重諗住賣埋間祠堂。好彩後嚟，族裡頭有德高望重嘅長輩出面阻止祠堂變賣，重救返因為族人賣祭田未交稅而畀人拉咗嘅長房兆鑾公。

建築
--

祠堂坐北向南，原先佔地5000平方米，長度同闊度都有七十幾米，而家剩返600平方米。祠堂建築整齊雄壯，有三四層樓咁高。祠堂總體佈局分成三路雙護厝，即係中間三路，左右兩邊係「從厝」，有後樓，格局同閩南地區傳統大厝佈局基本一致，印證咗潘振承「不忘先人」嘅講法。祠堂由前廳、正廳同兩邊偏房組成。另外有放先人牌位嘅祠廳一間，對面曾經係祠堂嘅正門。原嚟能敬堂嘅大門口經過拆除改建，門口嘅一對石獅亦都搬咗去近住海幢寺北門嘅碑廊。

祠道界碑
----

潘能敬堂祠道界碑
祠道界碑有兩塊，打棟寫住「潘能敬堂祠道界」，一塊喺栖柵街街口（龍溪首約55號門口）；另一塊喺栖柵街另一邊，塊碑有一半埋落地底。

族譜
--

* 《河陽世系龍溪潘氏族譜》
* 《廣東省廣州府番禺縣茭塘司河南龍溪鄉日生社栖柵能敬堂潘氏族譜》，民國九年（1920年）刊行

攷
-

1. 1 2 3  〈廣東十三行之一：同文行行商潘啓其人〉. 中國評論新聞. 原著喺2020年9月8號歸檔. 喺2015年8月9號搵到.
2. ↑  〈南華西二期潘家祠紅磚洋樓騎樓老街區都要保〉. 《新快報》. 新快網. 2011年11月17號. 原著喺2014年9月7號歸檔. 喺2015年8月9號搵到.
3. 1 2 3 4 5  〈龍溪首約：看盡行商興廢事〉. 《南方日報》. 南方網. 2014年10月14號. 喺2015年8月7號搵到.
4. ↑  〈南華西歷史文化之潘家大院〉. 《海珠區政府網》. 海珠區南華西街道. 2013年4月18號. 喺2015年8月7號搵到.`{{cite web}}`: CS1 maint: url-status (link)
**泮塘**（呢個廣州地名有特殊讀音，泮讀畔，塘要陰上變調，粵拼：bun6 tong2；英文：**Pun Tong**）係位於廣州西關嘅一笪地，大約喺荔灣區龍津西路、荔灣湖、泮塘路、泮塘五約一帶。舊時係南漢後主劉鋹嘅御苑昌華苑嘅一部分，到清代係南海縣恩洲堡十八個鄉之一，泮塘鄉係之中最富庶嘅鄉。泮塘最出名嘅特產係泮塘五秀，即係蓮藕、茨菇、馬蹄、茭笋、菱角。

地名
--

根據清代廣東大儒屈大均《廣東新語》記載，「泮塘」呢個名係由「半塘」化過來。當時西門打西，從龍津橋到蜆涌方圓二十里內有好多池塘，佔地過半，因為一半係魚塘，所以叫「半塘」。根據呢個記載，當時「半塘」呢個名所指嘅範圍係好大嘅，幾乎係西關嘅代名詞，連陳家祠都喺呢個地頭，後來呢個名嘅範圍縮細，而家泮塘內分爲從首約到五約共五個約。

民間口耳相傳另一個神話來解釋呢個地名：從前呢度有眼塘，呢眼塘得意嘅地方在於佢常年滿水，就算其他塘乾底，佢都係滿嘅；有年大旱，村民就用呢眼塘嘅水淋田，水位係噉落，不過落到一半就唔再落，第二日眼塘重新滿水，村民覺得神奇，於是嗌佢做半塘，用佢來起村名。另外半塘又叫半溪（**泮溪**、泮嘅讀法一律同叛），有啲人嗌半水（**泮水**）。

至於而家呢個名，係從宋代開始。相傳有位老先生行經呢處，打聽當地名，村民話係「半塘」，一半嘅半，先生笑講半半聲未滿有咩好聽？落多三點水咪重好。村內嘅父老聽咗又覺得係，所謂「泮」即係「入泮」，意思係返學讀書，因為古代嘅學宮又叫「泮宮」「泮水」，入學宮讀書就叫「入泮」。啲村民都想子孫出人才，爲咗攞意頭，一於改名做「泮塘」，重起咗支文塔希望文澤後世。

史
-

古時候泮塘一帶係海，後來珠江泥沙沖積，唐朝時形成陸地。因為新沖出來嘅地方地勢低，啲人就開挖池塘，係塘基種荔枝、龍眼，逐漸成為荔枝灣一部分。據《廣東新語》，呢度嘅村民十之八九種蓮藕，夏天時賣蓮藕、蓮花，秋天曬乾荷葉透爐，連浸煙都有荷香。除咗蓮藕，荔枝都係重要生計，據《廣州城防誌》，種荔枝嘅人家有幾千戶，荔枝熟時，係荔枝灣嘅一處風景，「十里紅雲、八橋畫舫，遊人萃焉」。

因為呢度風景好，所以呢度建造過幾多園林。唐朝時嶺南節度使鄭從讜喺度築荔園，後來變成古蹟鄭公堤；南漢時成為御苑，當時南漢雖然偏居兩廣，因為海貿發達，有段時間都幾有錢，幾任皇帝一代闊佬過一代，大興土木，珠江兩岸起咗好多御苑。泮塘嘅昌華苑係其中之一，入邊起咗好多豪華宮殿，荔枝熟時皇帝就同內臣寵妃遊花園，重搞咗個「紅雲宴」，令呢度熱鬧一時。後來宋軍征服南漢，焚燬咗昌華苑。清代，呢度則有嶺南園林嘅傑作海山仙館。

近代以來，泮塘作為荔枝灣一部分，成為廣州有名嘅風景區，當時泮塘地方都係嶺南水鄉嘅風貌。不過呢幾十年來，廣州市區擴張，有城牆圍住嗰陣，泮塘係城外嘅鄉下，而家泮塘地方徹底城市化，已經睇唔到往日嘅水鄉景色，好多河涌消失，得返1958年挖嘅荔灣湖重見到樹木湖水。

21世紀初，廣州市政府開通咗中山八路同龍津西路之間嘅泮塘路，將佢變成「廣州美食一條街」。2007年市政府決定清拆泮塘五約嘅民房，攞出3.6萬平方公里笪地擴建荔灣湖公園。2013年，搞泮塘改造，近半老屋會保留，不過因為原住居民要搬趄，啲人認為日後泮塘會物是人非。

荔枝灣涌
----

內文：荔枝灣
原本泮塘一帶嘅河涌因為工業化而污染嗮，變成臭涌而畀人冚蓋，後來2010年廣州搞亞運會，就順便使咗一億幾人民幣整治河涌，其中嘅大工程就係將舊時西關涌掀蓋復涌，恢復咗舊時嘅風貌，而家週邊變成咗旅遊區。

仁威廟
---

內文：仁威廟
仁威廟係泮塘重要文物，目前嘅保護級別屬省級，佢係間北帝廟，農曆二月初八係仁威廟誕。有個古仔話，從前有兩兄弟叫亞仁、亞威，有日佢哋撈到嚿怪石，抬返屋企供奉，從此生活得心應手，呢件事傳遍鄉里，十里之內都有人拜，於是啲人起咗座廟，鄉人據兄弟嘅名起做「仁威廟」。

泮塘五秀
----

泮塘五秀係泮塘有名嘅特產，係指泮塘出產嘅菱角、蓮藕、馬蹄、茨菇、茭笋。因為出產嘅品質好靚，所以聲明遠播。

傳說話舊時啲村民經常去西禪寺裝香，同嗰度嘅和尚好熟，有回和尚贈村民五種水生植物種子，話係供佛嘅五種仙果，話過咗排會有場大雨，浸曬啲嘢，得呢五種仙果生存到。啲村民搦返去種，之後真係有場大雨浸到連水稻都無得生，反而呢五種植物生得重旺，之後啲村民就將佢哋當作本村特產。

開頭時佢哋其實係嗌「泮塘五瘦」，因為呢五樣嘢落鑊炒時要落足油，若果唔係隻鑊就生鏽，食油咁多就係瘦物，所以嗌「五瘦」。但後來瘦瘦聲好難聽，就嗌成「五秀」，表示呢五樣嘢係泮塘嘅名產，品質好好。

而家因為泮塘都變成市區，無曬泥湴，所以基本絕產，得同泮塘隔條珠江嘅大坦沙嘅坦尾重有少少種緊。

攷
-

1. ↑  《廣東新語》原文：廣州郊西，自浮丘以至西場，自龍津橋以至蜆涌，週回廿餘里，多是池塘，故其地名曰半塘。
2. ↑  〈大洋網：「認識廣州」泮塘——皇家御苑留餘韻〉. 原著喺2016年3月4號歸檔. 喺2014年2月6號搵到.
3. ↑  〈金羊網：泮塘改造，五秀安在？〉. 原著喺2016年3月12號歸檔. 喺2014年2月6號搵到.
4. ↑  〈廣東新聞網：廣州改造泮塘古村 保護歷史文化街區〉. 原著喺2013-09-25歸檔. 喺2014-02-06搵到.
5. ↑  豆瓣：廣州荔枝灣涌
**黃博文**（粵拼：wong4 bok3 man4；簡化字：**黄博文**；1987年7月13號—）係中國嘅足球員，湖南長沙人，司職後衛或中前衛，而家效力緊廣州恆大淘寶。

生涯
--

黃博文喺1987年7月13號喺中國湖南長沙出世。6歲嗰時，阿爸帶佢去體校考試俾足球教練梁惠湘睇啱咗而開始學踢波，之後喺長沙仰天湖小學開始佢嘅足球生涯。

黃博文讀完小學後，入咗河北秦皇島嘅中國足球學校學踢波，重喺2001年9月入埋北京國安少年隊，2004年入埋一隊。2005年5月26號嘅中超聯賽同沈陽金德（今日嘅廣州富力）對陣時，射入足球生涯第一波，打破咗中國足球職業聯賽最後生入波紀錄，但喺2006年7月21號俾曹贇定打破咗。

2008年攞咗中超最佳新人獎，2009年加入中國國家隊，嗰年跟北京國安一齊攞咗中超冠軍。但2011年，黃博文到K聯賽（今日嘅經典K聯賽）嘅全北現代汽車隊踢波重攞埋冠軍。

2012年7月7號，廣州恆大（今日嘅廣州恆大淘寶）正式宣佈黃博文加盟。

註
-

1. ↑  "Huang Bowen". *gzevergrandefc.com*. Guangzhou Evergrande Taobao F.C. 原著喺2019年5月20號歸檔. 喺16 September 2015搵到.
2. ↑  〈黄博文加盟全北现代 年薪45万美元欲学李玮锋〉 (中國中文). 腾讯体育. 2011-01-24. 喺2011-01-25搵到.
3. ↑  〈黄博文正式加盟广州恒大足球俱乐部〉. 原著喺2012年7月12號歸檔. 喺2015年10月1號搵到.

出面網頁
----

* 黃博文嘅新浪微博（需要註冊）
維他奶
**維他奶**（英文：Vitasoy）係香港街知巷聞嘅飲品牌子。維他奶自1940年開始喺香港生產，到而家生產廠房已經遍佈中國大陸、香港、澳門、澳洲同美國等地。

維他奶現時由香港上市公司維他奶國際集團有限公司管理，公司亦以「維他」作為旗下其他飲品，包括果汁、牛奶、茶類飲品，汽水、蒸餾水同埋豆腐等產品嘅牌子。

歷史
--

維他奶豆奶由創辦人羅桂祥博士研製。羅桂祥希望能夠為香港一般家庭提供一種又平、蛋白質又豐富嘅嘢飲，用嚟代替價格貴啲嘅牛奶。有「中國之牛」稱號嘅大豆，含有豐富蛋白質、價錢又平，羅桂祥認為由大豆製成嘅豆奶，可以成為牛奶替代品，因此研製出維他奶。

維他奶豆奶於1940年4月3號面世，首間維他奶工廠位於香港島銅鑼灣記利佐治街，首日只賣出 6 支豆奶，賣港幣 6 仙。維他奶早期係由售貨員踩單車逐戶派送，加上早期維他奶冇經過消毒殺菌處理，產品容易變質，要即日飲，因此未受消費者歡迎，戰前每日大概賣到1,000支。

日治時期，維他奶工廠停工，香港重光後工廠恢復生產，並喺1950年搬去香港仔黃竹坑，除每日派送外亦透過零售商分銷方式銷售，1953年起，維他奶改以高溫加熱殺菌處理（UHT），唔使冷藏貯存，銷量開始大增，至 1950 年代中期已達每年1200 萬樽。最初維他奶推出嘅豆奶冇加工，1962年加入麥精維他奶，同年喺九龍觀塘工業區起新廠房。1987年新界屯門廠房落成，並成為集團總部。1994年3月30號，維他奶集團正式喺香港聯合交易所上市，首日股價大概 1.5 港元。同年喺中國廣東省深圳市嘅廠房正式投產。1998年，喺上海及美國麻省艾爾市嘅Nasoya廠房投產。

早期嘅維他奶以闊口牛奶樽售賣，後來改為裝汽水嘅玻璃樽。1975年首度從瑞典引入利樂包裝（Tetra Pak）鋁箔紙包裝保鮮設備，加入 250 毫升嘅紙包裝，並以超高溫消毒，令產品可以擺多個月。1976年維他奶以「維他」牌子，推出一系列果汁飲品，其後又喺1979年推出檸檬茶同菊花茶等飲品。1984年推出375毫升大包裝，到1999年更推出小包裝嘅125毫升，方便啲細路去飲；現時更有355毫升鋁罐裝以及250毫升鐵罐裝出售。

由於維他奶推出時一直標榜自己嘅健康形象，以「點只汽水咁簡單」嘅口號作招徠，故此唔少校規比較嚴嘅學校亦破例畀維他奶喺學校小賣部寄賣。喺學校賣嘅維他奶一般係玻璃樽裝。喺寒冷嘅冬天飲小賣部賣嘅熱維他奶，係唔少香港人嘅童年回憶。

廣告宣傳
----

維他奶曾經推出過幾個有特色嘅廣告。喺1950年代，維他奶推出過一系列嘅口號去賣佢營養豐富嘅優點：

* 維他奶令你更高
* 維他奶令你更強
* 維他奶令你更健美

喺1970年代，廣告人紀文鳳為維他奶創作新廣告口號，佢初時用自己嘅口頭禪「我唔簡單嫁」寫咗「唔止汽水咁簡單」，嚟話畀人聽維他奶比汽水更健康，顧嘉輝創作廣告歌時，負責填詞嘅黃霑建議將「唔止」改為「點止」，話唱出來會更響亮，結果廣告大受歡迎，「點止汽水咁簡單」更成為日常用語。後來維他產品亦好多時會用電視等媒體作宣傳：1993年，維他奶嘅電視廣告《鄉情》，由陳浩民主演主唱，而首歌曲就係用林子祥唱嘅「誰能明白我」；故事話有個爺爺橫過鐵路路軌幫個孫買維他奶，情節好似朱自清寫嘅文學作品《背影》中阿爸幫個仔買桔嘅故仔，用人情味去吸引觀眾注意。

維他奶廣告嘅路線開始比較創新大膽。喺1990年代後期，維他檸檬茶用過維園阿伯做電視廣告嘅主角。喺2000年嘅電視廣告入面，維他奶用復古嘅教育電視（ETV）風格嚟幫一啲上一代常用嘅詞，例如「搭訕」、「凍柑」等等嘅非正統字典解釋嚟吸引後生仔注意。2002年，維他純蒸餾水嘅廣告，就用咗律師同埋「波士」（即老闆）嚟做主題。喺2003年，維他奶出咗新口號「維他奶至緊要得你開心」，電視廣告就用咗偷拍手法，當顧客拎起一包特製嘅道具維他奶嗰陣就會發出笑聲，嚟話畀觀眾知維他奶為顧客帶嚟歡笑。

2008年，維他奶改咗包裝，新口號係「一小步 一進步」。

生產設施
----

而家，維他奶喺世界多個國家都有工廠，包括香港屯門、中國深圳同埋上海、重有美國麻省艾爾市同澳洲維多利亞省。

香港屯門間廠喺1987年落成，面積34,000平方米，有生產線、總辦事處、產品發展、工程部等等唔同嘅部門。香港同深圳嘅廠房都得到ISO9001品質認證。

環保政策
----

### 空樽循環再用

維他奶曾經同香港兩間連鎖便利店7-11同埋OK便利店合作，推出維他奶空樽回收計劃。便利店會為每個退回嘅維他奶空樽回贈港幣5毫至1蚊，計劃獲得香港環保組織地球之友嘉許，地球之友亦希望其他飲品生產商推出類似嘅回收計劃。

### 無基因改造成份

根據香港綠色和平組織嘅報告，維他奶同一啲著名乳製品生產商同樣被標籤為「綠色產品」，因為產品不含基因改造成份。

維他奶變味事件
-------

1995年10月，有顧客投訴維他奶飲品有類似火水味，維他奶回收市面上同類產品。

1995年12月至1996年2月期間，有3名顧客飲咗未過期嘅麥精維他奶，發現有酸味，在傳媒報導事件後，維他奶嘅深圳廠房停產以及回收全部8百萬包紙包豆奶產品。但其後仍然有兩名顧客發現維他奶產品有酸味，結果維他奶香港屯門廠房亦全面停產，並回收所有包括豆奶及其他飲品。截至1996年1月16號，回收嘅產品達到1300萬包。

事件發生後，香港衛生署對維他奶進行多次抽樣檢驗，喺51個樣本中，細菌含量以及各樣成份都冇超出標準，但為咗維持消費者嘅信心，維他奶決定請瑞典籍專家去香港廠房作詳細調查。調查發現問題源自包裝機，為確保產品質素，維他奶要將成條生產線拆除及重新組合。其後事件獲得解決，維他奶產品冇再發現有酸味。

參考
--

* 《維他奶的故事》，維他奶集團網站
* 《2005/2006年報》，維他奶國際集團有限公司
* 《港曾發生「酸奶」事件》，大公報，2005年6月2號
* 《When Milk Turns Sour: Lessons in Crisis Management From a Hong Kong Beverage Maker》，Alejandro Reyes & Law Siu Lan, *Asiaweek*，1996年1月26號
* 《新浪維他奶專題》，維他奶不良歷史事件

出面網頁
----

|  |  |
| --- | --- |
|  | 維基同享有多媒體嘅嘢：**Vitasoy** |

* 維他奶國際集團有限公司
* Vitasoy USA Incorporated
* Vitasoy Australia Products Pty. Ltd
* 維他天地
* 維他奶飲料網站
* 維他奶產品廣告
* 從豆奶到普洱 - 香港記憶
搵緊颱風嘅話，請睇〈**颱風泰利**〉。
泰利
**泰利**（英文：**John George Terry**，1980年12月7號—）係前英格蘭足球員，打後衞，亦做過英格蘭足球代表隊隊長。

佢好早就打車路士，主要負責中路防守。佢係響2004年歐洲國家盃打出名堂，無耐佢做埋球會隊長。佢效力車路士嗰陣，有兩屆英超冠軍都破晒紀錄：第一屆（2004年至2005年度）聯賽榜積分創歷史新高，第二屆（2005至2006年度）頭兩個月已經玩晒咁滯，連排第二嘅曼聯，都要俾車路士拋離13分。

佢係英超數一數二高薪球員。好似2007年佢同車路士續約，週薪就高達十三萬一千英鎊。因此引嚟爭議。好似英國體育大臣認為泰利人工太高，但車路士話佢嘅人工係物有所值。

2009年泰利拒絕曼城嘅邀請，留效車路士，及後車路士畀咗佢一份四年合約，週薪調升到十五點一萬英鎊。

2017年，泰利轉投阿士東維拉。

出面網頁
----

|  |  |
| --- | --- |
|  | 維基同享有多媒體嘅嘢：**John Terry** |

* John Terry | Players and Staff | Official Site | Chelsea Football Club（英文）
* FIFA Player Statistics: John TERRY - FIFA.com（英文）
* John Terry | National Football Teams（英文）
* John Terry | Football Stats | Soccer Base（英文）
* 泰利 - Goal.com（繁體中文）



|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係足球員楔位文。歡迎幫維基百科擴寫佢。睇 • 論 • 改 • 歷 |
愛因斯坦係其中一位出名物理學家
**物理學家**係指受物理學訓練，研究物質組成同運動規律嘅科學家。研究範疇細到構成一般物質嘅微細粒子，大到成個宇宙，唔同範圍都會有相對嘅專家。物理學家主要有兩種，分別係理論物理學家同實驗物理學家。出名嘅物理學家有牛頓、薛定諤、狄拉克、愛因斯坦等等。

喺當今世界，物理學家嘅最高榮譽係諾貝爾物理學獎。

教育
--

要做到一個物理學家，喺大學要識嘅嘢就包括古典力學、電磁學、光學、熱力學、同統計力學等等。佢地都需要學關於數學（由其係微積分同線性代數）同電腦科學嘅知識。

如果佢哋要繼續做研究，就要讀得再仔細嘅。例如佢地要讀嘅凝聚態物理學、或者係天體物理學。

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |
泰卦
**泰卦**，或者就咁叫**泰**，係六十四卦之中嘅第十一卦。佢上卦係坤卦，代表地，即係☷ ；下卦係乾卦，代表天，即係☰ 。所以，泰卦就畫成䷊。為咗方便記住卦象，佢有個名
叫**地天泰**。

卦辭
--

小往大來，吉亨。

彖曰：泰，小往大來，吉亨。則是天地交，而萬物通也﹔上下交，而其志同也。內陽而外陰，內健而外順，內君子而外小人，君子道長，小人道消也。

象曰：天地交泰，後以財（裁）成天地之道，輔相天地之宜，以左右民。

爻辭
--

初九：拔茅茹，以其彚，征吉。

九二：包荒，用馮河，不遐遺，朋亡，得尚於中行。

九三：無平不陂，無往不復，艱貞無咎。 勿恤其孚，於食有福。

六四：翩翩不富，以其鄰，不戒以孚。

六五：帝乙歸妹，以祉元吉。

上六：城復於隍，勿用師。 自邑告命，貞吝。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
座標: 23°7′34.7″N 113°13′51.5″E﻿ / ﻿23.126306°N 113.230972°E﻿ / 23.126306; 113.230972

 呢篇文講廣州市嘅泮塘路。搵緊佛山市入面嘅泮塘路嘅話，請睇〈**泮塘路 (佛山)**〉。

**泮塘路**（泮讀叛，塘字變聲，粵拼：bun6 tong2 lou6）係中國廣東省廣州市入面嘅一條普通馬路，呢條馬路喺荔灣區入面，成條馬路南北走向。南邊從龍津西路開始，一直向北去到中山八路嗰頭。

概要
--

全長396米，闊26米，雙向4車道。

「泮塘」之名
------

睇埋：泮塘
### 唔會乾塘嘅水塘

「泮塘」原名嗌「半塘」，話喺好耐之前，呢笪地有個水塘好古怪，唔理你點攞尐水出嚟，個水位都好似千里達嘅彼廚湖噉、唔會降到底嘅，所以啲村民攞呢個水塘尐水嚟淋田。而呢個塘嘅水位降到半之半時，就唔會再降，到咗第日，佢又自己漲到滿（同物理入面講嘅U形管差唔多噉）。所以住响嗰度嘅鄉民都覺得好神奇，所以嗌佢做「半塘」，後嚟改名做「泮塘」。

### 半圓形嘅水塘

喺舊陣時，官署、學宮同府衙都係有圓形嘅水塘圍住，而低一級嘅建築凈係得半圓嘅水塘，而舊時泮塘鄉係有學府嘅（所以附近有支文塔），於是啲人就嗌做「半塘」。

史
-

喺21世紀之前，係未有呢條路嘅，呢度原本係條麻石街，到咗2003年3月份，廣州市政府為咗減少市區入面嘅掘頭路，就整闊咗條麻石街，最後到咗2004年4月完工通車。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 龍津西路
* **中山八路**

連出去
---

* 泮塘路 花城網
搵緊第二樣意思嘅話，請睇〈**彭祖氏**〉。
武夷山茶博園彭祖雕像
**彭祖**，**彭**姓，名**翦**，又稱**籛鏗**，中國神話中嘅長壽仙人，傳說中係南極仙翁嘅轉世化身，並以享壽八百幾歲著稱。

簡介
--

彭祖，顓頊嘅玄孫，阿爸陸終係吳回嘅大仔，阿媽係鬼方首領個妹女嬇，因擅長烹飪野雞湯，受帝堯嘅賞識，受封於大彭，是為大彭氏國（今江蘇徐州），又稱彭鏗，傳說中係彭姓嘅祖先。自堯帝起，歷夏、商朝，商代時為守藏史，官拜賢大夫，周代時擔任柱下史；娶妻四十九，生子五十四。傳說活咗八百年，係一位長壽之神。《神仙傳（晉葛洪撰寫）形容佢：「殷末已七百六十七歲，而不衰老。少好恬靜，不卹世務，不營名譽，不飾車服，唯以養生活身為事。」佢嘅養生之道被後人整理成為《彭祖養性經》、《彭祖攝生養性論》傳世。

彭祖喺歷史上影響好大。孔子對佢推崇備至；莊子、荀子、呂不韋等先秦思想家都有關於彭祖嘅言論；《史記》等史書亦有關於佢嘅記載；道家更將彭祖奉為先驅同奠基人之一，好多道家典籍保存住彭祖養生遺論。晉代醫學家葛洪撰寫嘅《神仙傳》中重特別為彭祖立傳，當時嘅君王派人向佢求道，佢只係話：「吾遺腹而生，三歲而失母，遭犬戎之亂，流離西域，百有餘年。加以少枯，失四十九妻，喪五十四子，數遭憂患，同氣折傷，榮衛焦枯，恐不度世。所聞淺薄，不足宣傳。」晚年定居犍為郡武謀（今四川彭山縣東），病故後葬於此，碑撰「商大賢墓」，今四川彭山縣東冇幾遠嘅地方有彭祖祠。一說錢鏐曾修建過彭祖墓、彭祖廟等。葛洪喺《抱朴子》一書認為八百歲係彭祖出走時嘅年齡，得道成仙。又《釋滯篇》裏說彭祖為大夫八百年，然後西適流沙。

先秦時期，彭祖係人心中係一位仙人。到咗西漢，劉向《列仙傳》將彭祖列入仙界，並稱為**列仙**，彭祖逐漸成為神話中嘅人物。

唐朝人楊炯有《庭菊賦》：「降文皇之命，修彭祖之術，保性同神，此焉終吉。」《太平廣記》寫佢：「遺腹而生，三歲而失母，遇犬戎之亂，流離西域，百有餘年。加以少枯，喪四十九妻，失五十四子，數遭憂患，同氣折傷。」「傳言千歲，色如童子，步行日過五百里，能終歲不食，亦能一日九食。」

「彭祖」非指一人說
---------

由於今日嘅人唔信人可以生存八百年，所以嘗試提出其他解釋。據《史記•楚世家》載：「彭祖氏，殷之時嘗為侯伯，殷之末世滅彭祖氏。」由於「氏」喺上古多用作宗族嘅稱號，因此有人推測「彭祖」實際上係以其命名嘅一氏族。《史記》並記載咗一個彭姓氏族被封國於大彭等地。清人孔廣森喺注《列子•力命篇》「彭祖之智不出堯舜之上而壽八百」之句時說：「彭祖者，彭姓之祖也。彭姓諸國：大彭、豕韋、諸稽。大彭歷事虞夏，於商為伯，武丁之世滅之，故曰彭祖八百歲，謂彭國八百年而亡，非實籛不死也。」就明確說明咗呢種情況。所谓彭祖年长八百係指大彭氏国存在嘅年限。[未記出處或冇根據]

註
-

1. ↑  張澍所著《姓氏五書》：「顓頊曾孫祝融之弟吳回，生陸終，陸終子六人，其三曰籛鏗，為彭祖，封於大彭。」
2. ↑  《世本》曰：「陸終之子，其三曰籛，是為彭祖。彭祖城是也。下且彭祖冢。彭祖長年八百，綿壽永世，於此有冢，蓋亦元極之化矣！」
3. ↑  《楚辭•天問》記載：「彭鏗斟雉帝何饗，受壽永多夫何久長。」
4. ↑  《通志•氏族略二》云：「彭氏，即大彭之國，在商爲侯國。古祝融之後，有陸終氏，六子，第三子彭祖建國於彭，子孫以國爲氏。又彭亦爲姓。」
5. ↑  俞正燮《癸己類稿•彭祖長年論》引《浙江通志》言：「彭祖墓喺臨安縣東南十里，大滌山天柱峰下（實為美女峰）」。

參考書
---

* 《神仙傳•彭祖傳》葛洪
唔好同**木棉花**搞亂。

**棉花**（粵拼：min4 faa1）係錦葵科棉屬嘅長年生常綠灌木，後嚟經過馴化咗之後先至變成一年生嘅草本植物，原產地喺中美洲、南美洲同印度嘅熱帶地區一帶。後嚟先至係造衫、被等紡織品嘅其中一種材料。

歷史
--

最早出現種植棉花嘅記載，係喺四、五千年前印度河流域。後尾傳到地中海。公元1世紀，已經有人由阿拉伯將棉布帶到去意大利同埋西班牙。但要等到15世紀，棉花先至傳入英國，然後再傳入北美洲。

中國最早嘅棉布大約有成千年歷史。但詳細記載要等到元朝。當時元朝將棉布用作收稅，據記載每年可以多達十萬匹。

樣
-

呢種植物可以生到6米高，但一般嚟講都係到1到2米到。佢嘅莖比較直，基部有分開嚟生嘅營養枝。花一般生喺樹杈，花色識自己變，一般係乳白色，開花之後跟住變黃，到咗晏晝就變紅，之後轉成深紅，第二日就變紫紅，喺就快謝鷄嗰時係暗啡色。喺花謝嗮鷄之後，留低[綠果仔響度，叫「棉鈴」。棉鈴熟咗之後識爆出柔軟嘅纖維。纖維多數呈白色，長度大約2至4厘米，入面重有嚿籽響度。

經濟效益
----

棉花產量最高嘅國家有中國、美國、印度等。根據《中國紡織工業發展報告2010/2011》，2010年全球棉花產量係2,500萬公噸，中國作為全球最大嘅生產國就佔咗620萬公噸（24.8%）。含纖維素87-90%。

睇理
--

* 新疆棉花風波
潘氏家廟嘅木雕花
**潘氏家廟**（粵拼：pun1 si6 gaa1 miu6\*2），堂號**松福**（cung4 fuk1），喺廣州河南龍慶北約（而家海珠區南華西路龍慶北2號、龍溪南首約17、19號），係清朝十三行同孚行行商潘正煒起嘅，建築坐北向南，係潘、盧、伍、葉四大行商家族之中現存規模最大嘅古建築。2011年，成為海珠區第一批文物保護單位。2015年8月，升格做市級文物保護單位。

歷史
--

喺1776年到起潘氏家廟之前，能敬堂一直係潘家拜祭祖先嘅場所。

1826年，同孚行行商潘正煒喺龍溪南首約起潘氏家廟同大院，潘氏家廟取代咗潘家祠，成為潘氏家族祭祀先人同舉行家族慶典嘅中心。

後嚟家道衰落，家廟嘅大院左側變賣出去，而家成咗三十三中嘅一部分，剩低家廟主體同其它殘餘部份，裡邊重有潘氏後人居住。

建築
--

潘氏家廟佔地約莫3000平方米，係一座坐北朝南、磚瓦木石結構嘅古建築，裡邊嘅大院原本闊30米、深80米。佢嘅廳房間隔組合複雜。喺龍慶北嘅門牆正面係青磚石腳，門口由腳門、趟櫳同紅木大門組成。喺正門後邊、二廳前邊曾經掛住塊匾，寫住「**潘松福堂**」四隻大字。

成座家廟三開五進，中軸有好多間廳堂，由前到後依次係頭廳、二廳、祠廳、老太太廳、神廳，廳同廳之間都用天井間開。廳堂两側嘅廂房基本對稱，用嚟做書房、寢室或樓梯間。家廟嘅建築用料同裝飾陳設都好講究，採用中式結構、西式吊頂，粗椽cyun4巨柱，雕花門楣，牆上窗櫺ling4有一式嵌住刻花玻璃嘅滿洲窗，廳堂裡邊擺嘅係名家手筆同酸枝紅木家私。

近嚟
--

2007年4月，第三次全國文物普查工作開展，潘氏家廟被登記做「不可移動文物」。

2011年6月13號，潘氏家廟同土華村嘅梁氏大宗祠、大塘村嘅李雍别墅、崙頭村嘅黎氏宗祠、崙頭社稷之神祭壇、沙溪村嘅三聖宮、康帥府一齊列為海珠區第一批文物保護單位。

2011年12月1號，門口掛「廣州市海珠區文物保護單位」牌。

2014年12月23號，海珠區副區長方錦群、區政協副主席黃信儀同區政協代表嚟潘家大院調查保護利用工作，視察咗潘氏家廟同周邊環境，重喺街坊會所召開工作座談會，收睇潘家大院保護規劃影片。

2015年8月，被列入第八批廣州市文物保護單位名單。

攷
-

1. 1 2 3 4  〈南華西歷史文化之潘家大院〉. 《海珠區政府網》. 海珠區南華西街道. 2013年4月18號. 喺2015年8月7號搵到.`{{cite web}}`: CS1 maint: url-status (link)
2. ↑  〈穗坐擁4533處文物「家底」〉. 《南方日報》. 搜狐滾動. 2012年1月12號. 喺2015年8月7號搵到.
3. 1 2  鍾暉 等, 編 (2014). 《海珠古祠堂》. 廣州: 廣東教育出版社. p. 29. ISBN 978-7-5548-0235-9.
4. ↑  〈龍溪首約：看盡行商興廢事〉. 《南方日報》. 南方網. 2014年10月14號. 喺2015年8月7號搵到.
5. 1 2  〈潘家大院終入「保護圈」〉. 《羊城晚報》. 金羊網. 2011年7月14號. 原著喺2011年7月28號歸檔. 喺2015年8月7號搵到.
6. ↑  〈海珠區政協調研潘家大院保護利用工作 南華西街創建全國安全社區信息簡報（第一期）〉. 《海珠區政府網》. 海珠區南華西街道. 2014年4月30號. 喺2015年8月7號搵到.`{{cite web}}`: CS1 maint: url-status (link)
7. ↑  〈廣州市人民政府關於公佈第八批廣州市文物保護單位名單的通知〉. 《市政府辦公廳》. 中國廣州政府門戶網站. 2015年8月19號. 原著喺2015年10月1號歸檔. 喺2015年10月1號搵到.
**中華基督教禮賢會香港區會**（德文：Synode der Chinesisch-Rheinischen Kirche in Hongkong；英文：The Chinese Rhenish Church Hong Kong Synod），簡稱**香港禮賢會**，係香港信義宗教會。

史
-

佢原歸中華基督教禮賢會，一九五一年分離出來，直接歸德國禮賢會。一九七一年，禮賢會歸入德國聯合差會，香港區會亦自動成為成員。

分離出來之後，禮賢會總會亦贈予資產畀香港區會。

除咗香港之外，亦曾經拓展海外。一九七五年喺台灣設立台北堂。一九七六年到加拿大多倫多，一九八一年到英國倫敦，以及美國加州，一九八二年美國明城。二十世紀八十年代中期，個會因投資物業失利，賣咗唔少物業還債，因而執咗海外分堂。

堂會
--

禮賢會香港堂
今下有堂會十七個，分別為香港島嘅香港堂、 灣仔堂、鴨脷洲堂，九龍嘅九龍堂、慈雲山堂、彩雲堂、紅磡堂、中心堂、禮中堂，新界嘅大埔堂、元朗堂、荃灣堂、梨木樹堂、天水圍堂、上水堂、大埔金福堂、粉嶺堂。

學校
--

學校有禮賢會彭學高紀念中學、粉嶺禮賢會中學兩間中學；九龍禮賢學校一間小學，以及禮賢會恩慈學校一間特殊學校。另有幼稚園多間。

出面網頁
----

* 中華基督教禮賢會香港區會嘅官方網站 （繁體中文）
* Lutheran World Federation listing（英文）
唔好同**雞地**搞亂。
**雞林**（粵拼：gai1 lam2，林變調讀陰上聲），係廣東省城廣州舊底一間知名賣雞檔口，原位於惠愛中路同中華路交界東北角，即舊中山五路200－204號嘅永光日用雜品商店一帶，舊樓畀改造重建。

史
-

清代光緒年間，北郊石井村民劉亞林落來創立，改名林記雞店，開初左近蘇記雞店生意好過林記。到劉耀泉三個仔接手，改到清遠或大東樓雞欄揀靚雞返來，專賣嘈肥雞。渠鋪面係設籠擺賣，任人參觀選購。據話由於服務周到，林記「牛奶雞」打響咗名堂，「蘇記」就畀逼到執笠。「林記」後尾擴大鋪面，改掛每字四尺見方嘅紅字鋪名——「雞林」，取雞多如林之意，又含家族姓氏。

1958年公私合營，林記堅持執檔口都要保護著秘方，出走他鄉未聞返來過。

特色
--

林記啲雞係鄉下買返來，放入雞場再「槽」（育肥），精谷、麥糠、豆麩、赤豆等精料做飼料，仲有話用牛奶拌料、以硫磺熏場（消毒），等啲雞「槽」得肉嫩、骨脆、毛鮮。呢啲就係所謂「嘈肥雞」，係兼啲兩斤打下嘅雞項，賣出前一周(具體日數畀話係秘笈)，餵養秘制飼料，並將雞隻遮黑圈養，然後夠日就上市賣。每日淨賣兩百隻，有剩嘅就活埋曬。

據話食落啲雞肥而不膩，皮色金黃爽滑，骨髓仲帶有特別嘅香味(飼料可能仲含有藥材)，回味無窮。

地名
--

民國陣「雞林」發展興旺，「買靚雞、到雞林」成咗市民口頭語，慕名來者唔少，當其時巴士乘務員報站，行經舖頭停站都直接叫「雞林」，而唔係「中華中」、「惠愛西」等。雞林消失後，仲保持著呢個站名，直至1980年代。呢個名後生嘅一代經已唔知，老一脫廣州街坊可能就仲有記憶。

參考
--

1. ↑  食在广州之鸡林 宋志雄 广州文化名片 2015-11-05
2. ↑  广州往事 买靓鸡 到鸡林[*失咗效嘅鏈*] 广州地名网 2014-07-23